Ken na mesečini | FatHipster\nHomeKen na mesečini\nKen Stringfelou je jedan od najvrednijih i najposvećenijih autora u današnjoj popularnoj muzici. Bez obzira da li je njegov album doživeo komercijalni uspeh ili ne, već po završetku nekog snimanja, Ken je zasukao rukave i već radi na nečem novom.\nKada na to dodamo da je za svoje još malo pa 50 godina, u muzici proveo više od tri decenije verujem da ćete imati bolju predstavu o veličini te gomile ploča na kojima je do sada učestvovao.\nProfesionalnu karijeru je počeo 1987. godine kada je sa Džonom Oerom osnovao grupu „The Posies“. Kako su obojica tretirali popularnu muziku na sličan način na koji su to radile njihovi uzori iz benda „Big Star“ sedamdesetih godina (iskreno, suptilno, sa stilom i „do zla boga“ melodično), već od samog starta su počeli da osvajaju izbirljive uši svih onih koji vole pop, a nije im jasno zašto Madonu nazivaju kraljicom, odnosno Majkla Džeksona kraljem ovog žanra.\n„The Posies“ su do sada objavili osam albuma, a za najpoznatiji i najuspešniji slovi „Frosting on the Beater“ iz 1993. na kom se nalazi i njihov najveći hit „Dream All Day“.\nPočetkom devedesetih, u jeku grandža, grupe iz Sijetla su bile na ceni, tako da je uspehu sastava „The Posies“ pomalo pomogla činjenica da su iz šire okoline Sijetla (tačnije, osnovani su u mestu Belingem, koje je udaljeno oko 150km od Sijetla), i da su njihovi sugrađani „Nirvana“ bili na spisku iste diskografske kuće („Geffen Records“).\nTe podudarnosti im možda jesu bile vetar u leđa, ali daleko od toga da za ove darovite momke danas ne bismo znali da su potekli iz nekog drugog američkog grada ili bili na nekoj drugoj etiketi. Broj kvalitetnih pesama koje su „The Posies“ do sada snimili govori u prilog pomenutoj tezi.\nIako su „The Posies“ uglavnom konstantno na sceni više od 30 godina, to Kena nikada nije sprečavalo da svira sa još nekim, ili da objavljuje sopstvene albume.\nOd „R.E.M“ do „Velikog prezira“\nS obzirom da su delili sličan muzički ukus, kao i da su se devedesetih godina često sretali na turnejama, Kenu i grupi „R.E.M“ nije mnogo trebalo da pronađu zajednički jezik.\nTo se naročito odnosilo na „R.E.M“ gitaristu Pitera Baka sa kojim se Ken brzo sprijateljio i zajedno svirao u bendu „The Minus 5“. Sa „R.E.M“ je svirao na albumima „Reveal“ i „Around the Sun“, pa otud ne treba da čudi zašto je baš Ken bio prvi izbor kada im je trebao klavijaturista koji će ih pratiti na svetskoj turneji.\nKen je sa „R.E.M“ posetio i Beograd, kada su održali koncert na Sajmu 2004. godine.\nInače, to je bio samo jedna od mnogih Kenovih poseta Srbiji. Sa Džonom Oerom je pre nekoliko godina bio u Novom Sadu, u Beogradu je svirao sopstvene koncerte nekoliko puta , a čak je i sarađivao sa nekim grupama odavde. I danas se prepričava njegov energičan nastup sa bendom „Rebel Star“ u Bečeju od pre desetak godina, a stigao je i da gostuje na albumu „Nikadjekraj“ grupe „Veliki prezir“.\nSaradnja duž svih meridijana\nNemoguće je pomenuti sve Kenove projekte i saradnje, tako da ćemo se držati samo onih najvažnijih. U više prilika je svirao sa Robinom Hičkokom iz benda „The Soft Boys“. Kako je kasnije pričao, beše to divno iskustvo s obzirom da je Ken odrastao uz muziku sastava „The Soft Boys“.\nKen je oženjen Francuskinjom i već dugo godina živi u Parizu , pa je verovatno i to razlog zašto sve češće sarađuje sa evropskim muzičarima. Jednu od poslednjih saradnji ostvario je sa norveškim garažnim rok bendom „The Disciplines“. Takođe, u više navrata je svirao sa australijskim sastavom „The Orange Humble Band“, kog su pored njega činili Mič Ister (radio sa grupama „Pavement“, „R.E.M“, kao i sa Suzan Vega) i Džodi Stivens iz „Big Star“.\n2012.godine bio je suorganizator i učesnik serije koncerata koji su održani u čast Kenovog najvećeg uzora Aleksa Čiltona i grupe „Big Star“.\nInače, Aleks Čilton je upravo sa Kenom rešio da 2005. godine pod imenom „Big Star“ objavi novu ploču („In Space“), prvu nakon više od tri decenije pauze. Pored njih dvojice, revitalizovane „Big Star“ su tada činili Kenov prvi saradnik Džon Oer, i originalni „Big Star“ bubnjar, malopre pomenuti Džodi Stivens.\nI pored svih ovih saradnji, Ken je stigao da snima i objavljuje albume pod svojim imenom. U periodu između 1997. i 2004. godine, objavio je 3 sopstvena albuma, od kojih je najhvaljeniji pretposlednji „Touched“. Slušajući orkestraciju na toj ploči, ne možete se oteti utisku da je „Soft Commands“ na neki način Kenov omaž Bertu Bakaraku, jednom od najvećih kompozitora popularne muzike. Samo poslušajte one gudače u predivnoj baladi „When U Find Someone“ i sve će vam biti jasno.\nKako je nakon tog albuma bio poprilično aktivan sa „The Posies“ i „R.EM“, Ken nikako nije uspevao da pronađe vreme za soptvenu ploču. Ipak, u pauzi svakog snimanja ili turneje sa nekom od pomenutih grupa, on je pisao pesme i pažljivo radio na njihovim aranžmanima. Vremenom, te nove pesme su se nakupile i, kako sam Ken kaže, potpuno sazrele. Početkom 2012, godine ih je snimio u jednom studiju u Briselu, a njegov četvrti album „Danzig in the Moonlight“ je ugledao svetlost dana početkom oktobra iste godine.\n„Danzig in the Moonlight“\nSlušajući ploču „Danzig in the Moonlight“ nemoguće je neprimetiti sa koliko je pažnje Ken pisao i snimao ove pesme, odnosno koliko je mislio na svaki detaljčić. A kako i ne bi kada je na ovom albumu radio celih 5 godina. Inače, naziv albuma je igra reči – lider benda „Mifits“ se zove Glen Denzig, a najpoznatije delo jednog drugog Glena (Milera) nosi naziv „Moonlight Serenade“. Iako je agresivna muzika Glena Denziga i benda „Misfits“ hiljadama kilometara daleko od nežnog džeza koji je svirao Glen Miler, ovakav naziv albuma sugeriše upravo taj žanrovski šareniš kojim „Danzig in the Moonlight“ obiluje.\nSve one pravce koje Ken inače voli (pauer pop, folk, soul, šansona, gitarski rok, džez) možemo prepoznati na nekoj od pesama sa ove ploče. One najzaranije pop melodije pronaći ćete u prvom singlu „Superwise“, uvodnoj „Jeus Was an Only Child“, kao i u beskompromisnoj „Shittalkers“. Soul na tragu legendarne diskografske kuće „Stax“ čujemo u pesmi „Play“, dok nežnost u kantri-folk baladi „Doesn't it Remind You of Something“ Ken ponajviše duguje glasu Čeriti Rose Tilen (iz benda „Head and the Heart“) sa kojom ovde peva u duetu.\nIako je Kenov osnovni instrument gitara, već vrapci na grani znaju da je on multiinstrumentalista – klavir, bas, bubanj, samo su neki od instrumenata na kojima se odlično snalazi. Tako je na ovoj ploči većinu instrumenata odsvirao on lično, a za sve pesme je on napisao muziku i tekstove. Dakle pravi „one man band“.\nU današnje vreme kada svi jure i žure za novcem, kada se nove ploče pojavljuju kao pečurke ispod kiše, a bendovi odrađuju ugovore za velike izdavače tako što brže-bolje sklepaju desetak pesama koje nazovu albumom, prava je retkost naići na ploču poput ovog do sada još uvek poslednjeg solo izdanja Kena Stringfeloua.\n„Danzig in the Moonlight“ je album koji odiše ljubavlju. Slušajući ga, više je nego očigledno da je njegov autor neko ko pre svega voli muziku i koga baš briga za žanrovske, ili bilo kakve druge odrednice.\nKada na jednom mestu pomešamo tu ljubav i iskrenost, Kenovu darovitost, perfekcionizam i sve ove melodične pesme koje krase „Danzig in the Moonlight“, i nakon svih ovh godina možemo sa pravom tvrditi da je ovo jedan od par albuma koji su obeležiti diskografsku 2012. godinu. Ako ne svima nama, a onda bar onima koji uživaju u slušanju muzike svim čulima, ne mareći za žanrove ili popularnost autora.


Crna Gora ponovo za Ðukanoviæa - B92.net\nCrna Gora ponovo za Ðukanoviæa\nPodgorica, Brisel -- Preliminarni podaci pokazuju da je blok Mila Ðukanoviæa osvojio apsolutnu veæinu u Skupštini Crne Gore. Ðukanoviæ: Pobeda je "najubedljivija od svih do sada".\nIzvor: B92, FoNet, Beta, Tanjug ponedeljak, 30.03.2009. | 01:17 -> 19:24\nPrema preliminarnim podacima Centra za monitoring, koalicija "Evropska Crna Gora" ima 49 mandata, Socijalistièka narodna partija 15, Nova srpska demokratija osam i Pokret za promene pet mandata u Skupštini. Po jedan mandat osvojile su i sve èetiri albanske partije - Forca, Demokratska unija Albanaca, Albanska koalicija Perspektiva i Albanska lista.\nKoalicija "Evropska Crna Gora" proslavila je pobedu na prevremenim parlamentarnim izborima velikim vatrometom ispred sedišta DPS-a u Podgorici.\nNa podgorièkim ulicama pojavile su se kolone automobila sa pristalicama "evropske koalicije" kako bi proslavile izbornu pobedu.\nLider crnogorske vladajuæe Demokratske partije socijalista Milo Ðukanoviæ izjavio je da je pobeda na nedeljnim vanrednim parlamentarnim izborima najubedljivija od svih do sada i da æe koalicija koju predvodi osvojiti izmeðu 47 i 49 od 81 mandata u Skupštini.\nObraæajuæi se pristalicama u zgradi Vlade, aktuelni premijer je u nedelju kasno uveèe ocenio da su graðani, dajuæi glas za koaliciju “Evropska Crna Gora”, dali glas za siguran život, evropsku buduænost i ekonomski prosperitet.\nOn je naveo da su graðani dobro procenili da æe s tom koalicijom na èelu lakše prebroditi iskušenja koja donosi globalna ekonomska kriza.\n"Sve æemo uèiniti da brzo formiramo kompetentnu vladu koja æe biti u stanju da se suoèi s problemima i voditi ekonomske i demokratske reforme i da približi Crnu Goru evropskim integracijama", kazao je Ðukanoviæ.\nPrema njegovim reèima, veæina biraèa na ovim izborima odbacila je "prilièno nevaspitan žargon kojim se opozicija služila prema DPS-u i spustila ih i smestila na onaj politièki nivo koji im pripada".\nÐukanoviæ je zahvalio svima koji su glasali jer su time, kako je kazao, doprineli uèvršæavanju slike Crne Gore kao demokratske države.\nPristalice u zgradi Vlade uzvikivale su: "Milo, Milo!" i pevale su crnogorske pesme, a vijorile su se i crnogorske zastave.\nLider crnogorske opozicione partije Pokret za promene (PZP) Nebojša Medojeviæ zahvalio je veèeras "svim èasnim i poštenim ljudima" koji su glasali za tu stranku na današnjim parlamentarnim izborima u Crnoj Gori.\nMandiæ pobedio u Herceg Novom\nKandidat opozicione crnogorske Socijalistièke narodne partije Dejan Mandiæ pobedio je na izborima za gradonaèelnika Herceg Novog, saopšteno je iz te partije.\nPotpredsednik SNP-a Vasilije Laloševiæ rekao je da je, prema procenama centralnog štaba te stranke, Mandiæ pobedio na izborima za gradonaèelnika Herceg Novog u prvom krugu.\nLaloševiæ je ocenio da je najjaèa partija trenutno u Crnoj Gori "ona grupa ljudi koja nije izašla na izbore, njih oko 170.000".\nKoalicija "Evropska Crna Gora" premijera Mila Ðukanoviæa saopštila je da je na izborima za gradonaèelnika Tivta pobedio kandidat te koalicije Dragan Kankaraš.\n"Pokazalo se da dvadeset godina posle pada Berlinskog zida treba da budete hrabri da biste glasali za politièku partiju koja ne pristaje da Crna Gora bude država u rukama nekolicine drumskih razbojnika", kazao je Medojeviæ.\nOn je naveo da je PZP pokušao da objasni da je kurs kojim ide Crna Gora pogrešan, da æe se zemlja susresti s bankrotom javnih finansija, gubitkom radnih mesta i recesijom.\n"Oèigledno da graðani nisu hteli da nas saslušaju i da su dali istom kapetanu da vodi brod ka ledenoj santi. Mi ne snosimo odgovornost za ono što æe se desiti u Crnoj Gori", kazao je Medojeviæ.\nLider opozicione crnogorske partije Nova srpska demokratija (NOVE) Andrija Mandiæ ocenio je da nijedan graðanin koji je glasao za opoziciju ne može biti zadovoljan rezultatima nedeljnih parlamentarnih izbora.\nMandiæ je kazao da su, "nažalost, apsolutnu pobedu koaliciji premijera Mila Ðukanoviæa obezbedili glasaèi manjih opozicionih partija koje nisu ušle u parlament jer se, prema izbornom zakonodavstvu, ti glasovi prelivaju na stranku koja je osvojila najviše glasova".\nOdziv niži nego 2006.\nPreliminarni podaci Centra za demokratsku tranziciju pokazuju da je odziv biraèa na crnogorskim vanrednim parlamentarnim izborima bio 65, 2 odsto, uz odstupanje od plus minus jedan odsto.\nMeðunarodni posmatraèi pozitivno su ocenili tok parlamentarnih izbora u Crnoj Gori, uz konstataciju da je zabeleženo vrlo malo nepravilnosti.\nPosmatraèi Organizacije za evropsku bezbednost i saradnju i Saveta Evrope su saopštili da su izbori, održani u nedelju, bili u skladu sa "gotovo svim" meðunarodnim standardima. Izbori æe pomoæi jaèanje demokratije u Crnoj Gori, ocenili su posmatraèi, javlja AP.\nTa organizacija navodi da je odziv znatno niži nego na parlamentarnim izborima održanim 2006. godine, kada je na izbore izašlo 71,1 odsto biraèa.\nPredstavnica Centra za demokratsku tranziciju Milica Kovaèeviæ smatra da je izlaznost biraèa na ovim izborima niža nego na prethodnim jer su prethodni izbori održani neposredno nakon proglašenja nezavisnosti.\n“Govorilo se o visokim politièkim temama, bilo puno velikih promotivnih skupova i ljudi su verovatno bili motivisaniji. Ova kampanja je u drugaèijem politièkom momentu. Glavna tema je bila svetska ekonomska kriza i poruke svih partija nisu bile optimistiène i pretpostavljam da je i to doprinelo mobilizaciji biraèa”, kaže Kovaèeviæeva.\nSolana oèekuje napredak\nVisoki predstavnik Evropske unije za spoljnu politiku i bezbednost Havijer Solana i evropski komesar za proširenje Oli Ren pozdravili su danas održavanje slobodnih i mirnih parlamentarnih izbora u Crnoj Gori.\nSolana je izrazio oèekivanje da æe nova crnogorska vlada nastaviti napredak ka èlanstvu u Evropskoj uniji.\nŽelim da èestitam graðanima, politièkim partijama i vlastima Crne Gore na slobodnim i mirnim parlamentarnim izborima održanim u Crnoj Gori, koji su u velikoj meri održani u skladu sa obavezama OEBS i Saveta Evrope, poruèio je Solana u pisanoj izjavi.\nSolana je izrazio oèekivanje da æe nova Vlada Crne Gore nastaviti da marljivo radi na implementaciji reformske agende i napraviti napredak u procesu evropskih integracija.\nEvropski komesar za proširenje Oli Ren oèekuje da æe se u narednom periodu pristupiti i usaglašavanju izbornog zakonodavstva u skladu s preporukama Misije OEBS-a.\nRen je ocenio da je snažan konsenzus o evropskim integracijama jedna od prednosti Crne Gore na putu ka Evropskoj uniji.\nEvropski komesar je, u izjavi povodom vanrednih parlamentarnih izbora koji su u Crnoj Gori održani juèe, rekao da smatra da bi nova vlada trebalo da nastavi da saraðuje sa opozicijom, kako bi održala i ojaèala taj konsenzus.\n"Crna Gora može da postane pozitivna referentna taèka u regionu i da napreduje ka EU, pod uslovom da održi dinamiku reformi i nastavi da uspešno sprovede obaveze iz Sporazuma o pridruživanju i stabilizaciji i Privremenog sporazuma", naveo je Ren, a preneli podgorièki mediji.\nOblaèno i hladno, ponegde i sneg, do 12 stepeni


Ostali sportovi - Kuglanje: Nova kuglana u hotelu Izvor u Aranđelovcu\nKuglanje: Nova kuglana u hotelu Izvor u Aranđelovcu\nNapisano u kategoriji Ostali sportovi, 9 februara, 2011\nNova kuglana u hotelu Izvor u Aranđelovcu biće gotova najdalje do kraja ovog meseca! Ima šest staza, biće opremljena automatima Funk sa čunjevima „dijamant“. Radna grupa Kuglaškog saveza Srbije, u kojoj su bili predsednik Uroš Dragojlović, generalni sekretar Vojko Pavlović, sekretar sudijske organizacije Milan Ostojić i predsednik Komisije za informisanje KSS Branimir Vasić,obišla je ovaj objekat koji će mnogo značiti kuglašom sportu u ovom delu Srbije.\n– „Sigurno je da će ova kuglana biti podstrek razvoju kuglanja u ovom regionu. Od iduće sezone moramo da igramo Super ligu Srbije na kuglanama koje imaju uslove prema propisima Međunarodne kuglaške federacije FIK NBC i već smo se zabrinuli jer za klubove koji žive i rade u ovom delu ne bilo termina na „prebukiranoj“ kuglani na Banjici u Beogradu. Superligaši Niš put, Kraljevo i Metalac, ali i srpskoligaši iz Kragujevca, Lazarevca, Kostolca. Dobili su savremeni objekat po visokim standardima“\n– uveren je predsednik KSS Uroš Dragojlović.\nDirektor hotela Izvor mr Dragan Todorović je istakao da je kuglana jedan od veoma važnih i zanimljivih sadržaja koji upotpunjuju ponudu ovog izuzetno luksuznog, prelepog, hotela, koji je posle rekonstrukcije zablistao kao pravi dragulj u ugostiteljskoj ponudi Srbije:\n– „Čekali smo dosta dugo da počnu radovi, i sada smo nestrpljivi da se što pre završe i da primimo i prve kuglaše. U saradnji sa sportskim organizacijama Aranđelovca, koji je poznat kao grad sporta, potrudićemo se i da što pre formiramo kuglaški klub kako bi kuglana imala „domaćina“.\nKuglaški savez Srbije je obećao pomoć da se organizuje atraktivna utakmica za svečano otvaranje objekta kao i da se u narednom periodu, odigraju i takmičenja iz kalendara KSS za domaće šampionske titule.


Istraživanje: SNS najpopularniji, slede SPS i Savez za Srbiju - NOVA portal\nIstraživanje: SNS najpopularniji, slede SPS i Savez za Srbiju\nPolitika Autor:Nova10. apr. 202010:26 > 11:50\nInstitut za evropske poslove sproveo je od 12. do 22. marta, u saradnji sa Ninamedia istraživačkom kućom, istraživanje javnog mnjenja o politički stavovima građana, sa fokusom na poverenje koje građani polažu u političare, ocenu rada Vlade Srbije i njenih ministara, kao i predstojeće izbore na reprezentativnom uzorku od 1207 ispitanika.\nPrema dobijenim podacima, 88 odsto građana koristi pravo glasa (uglavnom žene, stariji od 30 godina i stanovništvo iz vangradskih sredina), 8 odsto ne, dok je 4 odsto onih koji usled godina nisu imali pravo glasa. Dve trećine građana se izjašnjava da bi izašli na izbore koji su bili prvobitno raspisani za 26. april i u toj grupi su većim delom žene, ispitanici sa osnovnim nivoom obrazovanja, stariji od 60 godina, stanovništvo regiona Zapadne Srbije sa Šumadijom i vangradskih naselja. Četvrtina se izjašnjava o apstinenciji, dok svaki deseti nema jasan stav po ovom pitanju. Poredeći rezultate sa prethodnim talasom istraživanja oko 10% je više ispitanika koji se izjašnjavaju o izlasku na parlamentarne izbore.\nVećina ispitanika (79%) veruje da je njihov glas važan i taj stav u većoj meri dele stariji od 30 godina, ispitanici sa završenom najviše osnovnom školom, stanovnici svih regiona izuzev Vojvodine. Da njihov glas nije važan smatra 16%, dok 5% ne zna da se izjasni po ovom pitanju.\n„Ispitanici su upitani su da li znaju za koga će glasati na narednim parlamentarnim izborima i 80 odsto daje potvrdan odgovor (to su većinom muškarci i stariji od 60 godina). Dvadeset odsto je onih koji se izjašnjavaju da ne znaju za koga će glasati. Nakon što su glasači upitani za stranku kojoj bi dali glas, 29 odsto je neopredeljenih i onih koji su odbili da se izjasne po ovom pitanju, dok 1,3 odsto navodi da bi u tom slučaju predali nevažeći listić“, navodi Institut.\nNakon isključenja neopredeljenih, onih koji su odbili da se izjasne i koji bi poništili listić, te preraspodele podataka na 100%, rejtinzi stranaka su sledeći: Lista Aleksandar Vučić-Za našu decu ima podršku 61,9% opredeljenih glasača, na drugom mestu nalazi se koalicija SPS-JS sa 10,8% podrške, 7,1% navodi Savez za Srbiju, dok se ostale stranke/koalicije pominju u manje od 4% slučajeva.\nTri četvrtine ispitanika ne podržava ideju o bojkotu izbora (u većoj meri žene, stariji od 45 godina, ispitanici sa najnižim nivoom obrazovanja, iz Istočne i Južne Srbije, kao i iz vangradskih naselja). Dvanaest odsto ispitanika podržava bojkot, dok 13 odsto njih ne zna da li bojkot treba podržati ili ne.\nSvaki četvrti ispitanik veruje političkim strankama. 75% njih ne veruje i među njima je više muškaraca, ispitanika starosti do 44 godine, sa najmanje završenim srednjim nivoom obrazovanja i oni koji žive u gradskim sredinama. Ispitanici najviše veruju Srpskoj naprednoj stranci.\nČak 60 odsto ispitanika navodi da ne veruje političarima, 25 odsto veruje, dok njih 15 odsto ne zna da se izjasni po ovom pitanju. Među ispitanicima koji veruju političarima u većoj meri se nalaze stariji od 60 godina, ispitanici sa završenom najviše osnovnom školom, stanovnici Centralne Srbije i vangradskih sredina. Najviše poverenja imaju u Aleksandra Vučića.\nPrema mišljenju ispitanika od svih članova Vlade svoj posao najbolje obavlja premijerka Ana Brnabić (25.4%), potom ministar spoljnih poslova Ivica Dačić (18.6%), dok su ostali članovi Vlade navođeni u manje od 3% slučajeva. 22.8% ispitanika navodi da nijedan član Vlade ne obavlja svoj posao dobro, a 18.3% nije znalo da se izjasni po ovom pitanju. Ivica Dačić – ministar spoljnih poslova (3.4) i premijerka Ana Brnabić (3.3) imaju najviše prosečne ocene, kao i najveći procenat ocene 5 kada je u pitanju evaluacija njihovog rada. Najnižu prosečnu ocenu koja iznosi 2,4 dobio je ministar za zaštitu životne sredine Goran Trivan.\n„Pri pregledu navedenih podataka, kao važan faktor ishoda treba uzeti u razmatranje nekoliko činjenica. Najpre, liste i predizborne koalicije koje bi se pojavile na parlamentarnim izborima još uvek nisu finalizovane te ne postoji jasna slika o strukturi političke scene. Tome treba dodati i da se nisu sve stranke izjasnile po pitanju bojkota izbora. Takođe, ne sme se zanemariti činjenica da je istraživanje rađeno u vreme vanrednog stanja kada su sve stranačke aktivnosti obustavljene, a građani svakodnevno izloženi višesatnom prisustvu predstavnika vodeće stranke na gotovo svim nacionalnim frekvencijama dok sve druge partije bivaju ostavljene po strani zbog specifičnosti trenutne situacije“, navode iz Instituta.\nU istraživanju se navodi i da prosečne ocene i generalna opredeljenost pokazuju povećanje podrške Aleksandru Vučiću i Ani Brnabić, i pored brojnih negativnih komentara građana koji se mogu videti na društvenim mrežama na račun uvedenih mera i generalnog rukovođenja situacijom.\n„Ne ulazeći u opravdanost mera, pri tumačenju ovog povećanja mogu se uzeti u obzir vrlo česta obraćanja predsednika i premijerke građanima u poslednjih mesec dana, što dovodi do toga da su oni ujedno gotovo jedini političari koji komuniciraju sa građanima. Iza najniže ocene koju je dobio ministar za zaštitu životne sredine možda može da se pronađe nezadovoljstvo građana kvalitetom vazduha, borba protiv izgradnje minihidroelektrana i drugi ekološki izazovi, dok se sa njim na začelju nalaze i ministar kulture i informisanja Vladan Vukosavljević kao i ministarka pravde Nela Kuburović“, navodi Institut i dodaje da na parlamentarnim izborima koji će verovatno biti raspisani na jesen, ostaje da se vidi da li je ovaj presek političke opredeljnosti postojan ili će političke kampanje dobiti šansu da promene ovakvu strukturu.\nistraživanjeSavez za SrbijuSNSSPS


Japan ublažava monetranu politiku\nJapanska centralna banka najavila je povećanje vrijednosti programa kupovine imovine za dodatnih deset biliona japanskih jena, odnosno 128 milijardi dolara, kako bi podstakla ekonomsku aktivnost.\nSlične poteze nedavno su preduzele centralne banke u Evropi i Sjedinjenim Američkim Državama (SAD), prenosi Seebiz.\nCentralna banka Japana odlučila je da zadrži ključnu kamatnu stopu na rekordno niskom nivou.\nProgram kupovine imovine, čija je vrijednost sada uvećana na 80 biliona jena, glavni je instrument banke za ublažavanje monetarne politike kojim se obezbjeđuje likvidnost na tržištu, a sastoji se od kupovina državnih i korporativnih obveznica, kao i komercijalnih zapisa.\nOdluka je dobrodošla u vrijeme kada japanska, izvozno orijentirana ekonomija nastoji da stane na noge nakon niza problema, uključujući potres u martu prošle godine i prateći razorni cunami, evropsku dužničku krizu, posustajanje globalne potražnje i snažan jen.\nCentralna banka je posljednjih dana bila izložena sve većim pritiscima da preduzme dodatne mjere ublažavanja monetarne politike nakon što su slične poteze poduzele Evropska centralna banka (ECB) i američka centralna banka (FED).


Palmer: SAD želi Balkan kao deo snažne Evrope - Svet - Dnevni list Danas\nPočetna » Svet » Palmer: SAD želi Balkan kao deo snažne Evrope\nPalmer: SAD želi Balkan kao deo snažne Evrope\nZamenik pomoćnika državnog sekretara Sjedinjenih Američkih Država za evropska i evroazijska pitanja Metju Palmer izjavio je da Amerika ne može da se vrati na Balkan, jer ga nikada nije ni napustila.\n0Piše: Fonet 23. maja 2018. 09.54\nMetju Palmer Foto. gov.me\n„Mi smo posvećeni dugoročnim partnerstvima, želimo Evropu koja je napredna i snažna, a Balkan je deo toga, rekao je Palmer na forumu Biti siguran koji je održan u Budvi.\nŽelimo da vrednosti koje mi delimo budu integrisane u vaše institucije. Nastavićemo da pružamo podršku kako bi se unapredile reforme, vladavina prava, bezbednost na granicima, kako bi se borili protiv kriminala i korupcije, naglasio je Palmer, javlja Glas Amerike.\nOn je ocenio da Crna Gora predvodi proces evropskih integracija u regionu, ali da “Podgorica mora da se ponovo fokusira na zatvaranje poglavlja i sprovodi ključne reforme koje će iskoreniti organizovani kriminal i unaprediti ekonomiju”.\n„Brutalni napad na novinarku „Vijesti“ ovog meseca podseća nas koliko su važne medijske slobode i podseća nas na važnu ulogu koju imaju mediji i odgovornosti koje treba da imaju političari. Crna Gora treba da podstiče atmosferu okruženja u kome mediji imaju slobodu da vrše svoju ulogu“, rekao je Palmer na otvaranju 2bs foruma u Budvi.\nPrema njegovim rečima, sloboda medija nije samo fraza, jer su “slobodni mediji osnova demokratije, a u tome sve institucije moraju da imaju svoju ulogu”.\nNa forumu, koji je okupio više od 400 učesnika iz celog sveta, predsednik Crne Gore Milo Đukanović poručio je da Crna Gora neće klečati pred vratima Evropske unije.\nKonsolidacija Evropske unije i proces proširenja trebalo bi da se dešavaju istovremeno, jer sve što ostaje izvan pažnje EU, a Balkan je to bio, može pre predstavljati problem Brisela, izjavio je Đukanović.\n„Integracija Zapadnog Balkana je isto što i stabilnost. Integracija znači povratak zemalja Zapadnog Balkana evropskom civilizacijskom putu“, naglasio je on.\nĐukanović je ocenio da su “evropska i evroatlanstka perspektiva danas zamagljeniji nego s početka veka”, a kao jedan od razloga usporavanja i pada entuzijazma na Zapadnom Balkanu, Đukanović navodi predugo trajanje priče o zamoru.\nbalkan, crna gora, metju palmer, sadBudva


Evropa u strahu: Visok stepen bezbednosti, za doček otkazane ulične proslave\nM. D.\t 31. decembra 2015. 09:11\nNovu 2016. godinu ljudi širom sveta dočekuju pod senkom straha od terorističkih napada i uz pojačane mere bezbednosti, naročito u evropskim metropolama među kojima su neke iz opreza otkazale tradicionalne prigodne manifestacije.\nJedna od takvih je Pariz, čije su vlasti odlučile da otkažu spektakularni vatromet u novogodišnjoj noći, mada će javni doček na pariskim bulevarima i Jelisejskim poljima biti organizovan uprkos vanrednoj situaciji nakon prošlomesečnih terorističkih napada na francusku prestonicu, za koje je odgovornost preuzela Islamska država.\nU Moskvi će, takođe iz obazrivosti i bezbednosnih razloga, prvi put biti zatvoren Crveni trg, tradicionalno mesto okupljanja stanovnika ruske prestonice i turista povodom dočeka nastupajuće godine.\nBritanski mediji prenose da će trg biti zatvoren zbog straha od terorizma, dok ruski mediji navode da će se u centru Moskve pored Kremlja snimati novogodišnji koncert zbog čega će pristup imati samo određeni broj ljudi, sa propusnicama.\nStrahovi su pojačani nakon što je u današnjoj pucnjavi u turističkom mestu u ruskoj oblasti severnog Kavkaza, u pokrajini Dagestan, najmanje jedna osoba ubijena, a 11 ranjeno, dok lokalne vlasti veruju da su napade izveli “ekstremisti oružane kriminalne grupe sveteći se ljudima koji uživaju u novogodišnjim proslavama”.\nZebnjama u novogodišnjoj noći doprinele su i ovonedeljne evakuacije zbog dojave o bombi u tržnom centru nedaleko od Bazela.\nU međuvremenu, belgijska policija uhapsila je dve osobe u različitim delovima zemlje u nedelju i ponedeljak, a obe su osumnjičene da su planirale napad na Brisel tokom novogodišnje večeri.\nIstovremeno, iz Brisela je saopšteno da se otkazuje tradicionalni novogodišnji vatromet zbog pretnji ekstremističkim napadima, a u skladu sa odlukom koju su gradske vlasti donele posle konsultacija sa vladom.\nI turska policija je danas saopštila da je uhapsila dva muškarca u Ankari, pod sumnjom da su pripadnici Islamske države i da su planirali napad za doček Nove godine u jednom tržnom centru u Ankari.\nPojačane snage bezbednosti, sa 1.500 čuvara reda, planirane su za sutra i u Beču, čije vlasti, i pored upozorenja od mogućih terorističkih napada, nisu odustale od održavanja “Novogodišnje trase”, najvećeg dočeka Nove godine pod vedrim nebom, mada nisu isključile mogućnost otkazivanja.\nAustrijska policija je prošle nedelje saopštila da je niz evropskih prestonica, uključujući Beč, dobio upozorenja od obaveštajnih službi o mogućim teroristickim napadima uoči Nove godine, a koji bi mogli da budu izvedeni uz upotrebu vatrenog oružja i eksploziva.\nIstovremeno, međunarodna koalicija koju predvode SAD nastavlja udare na Islamsku državu u Iraku i Siriji, a ni Rusija ne popušta u svojim vazdušnim operacijama protiv meta džihadističke organizacije na sirijskoj teritoriji.\nS druge strane, Islamska drzava je u najnovijoj poruci u subotu saopštila da vazdušni udari Rusije, a ni akcije koalicije na čelu sa Vašingtonom, nisu uspeli da je oslabe.


Kako crowdfunding platforme i alternativno finansiranje mogu da podrže lokalni razvoj\nIako zvanične statistike o broju naših ljudi u inostranstvu nisu usaglašene, o ekonomskom potencijalu dijaspore nema sporenja – zahvaljujući doznakama u Srbiju je samo tokom prošle godine ušlo oko tri milijarde evra. Prema podacima Svetske banke, u prethodnoj deceniji dijaspora je godišnje slala u maticu od tri do 3,7 milijardi evra što je za 50% više od prosečnog priliva stranih ulaganja. Usmeravanje tih sredstava u donacije i pokretanje biznisa značajno bi ubrzalo privredni rast Srbije.z\nNajviše novca, gotovo 30%, stiže iz Nemačke, oko 15% iz Švajcarske i 8,5% iz Austrije, a obezbeđivanje platforme preko koje bi donirali ili uložili u odabrane projekte, jedno je od efikasnih rešenja da podrže zajednice iz kojih su potekli, ocenjeno je na današnjem vebinaru „Dijaspora & donacije“, koji je organizovao NALED zajedno sa asocijacijom Loud Crowd, u okviru projekta „Alternativno finansiranje i donacije za lokalne zajednice u Srbiji“. Projekat je omogućilo Nemačko savezno ministarstvo za privrednu saradnju i razvoj (BMZ) putem Nemačko-srpske inicijative za održivi rast i zapošljavanje.\n- Nemačka razvojna saradnja je prepoznala značaj NALED-ove platforme za donacije putem koje smo zajedno s privredom iz našeg članstva na početku pandemije za tek nešto više od mesec dana obezbedili podršku u vrednosti od 250.000 evra za 41 lokalnu samoupravu. Između ostalog, donirano je 55 tona hrane za 11.000 domaćinstava, 67 računara i medicinska i zaštitna oprema. Takva platforma može da pomogne u povezivanju lokalnih zajednica kojima je potrebna pomoć sa privredom i pojedincima iz zemlje i inostranstva koji tu pomoć mogu da pruže, bilo da je reč o finansijskim sredstvima ili in-kind donacijama u proizvodima i uslugama- rekla je Violeta Jovanović, izvršna direktorka NALED-a.\n- Putem platformi za alternativno i grupno finansiranje kao što je crowdfunding, dijaspora može da pomogne lokalnoj zdravstvenoj ustanovi, finansira obnovu lokalnog muzeja ili opremanje prostora za mlade preduzetnike, projekte očuvanja životne sredine kao što su pošumljavanje ili čišćenje reka, podrži umetnike i druge kreativce ili investira u nove start-upove i dobre poslovne ideje. Ovim projektom želimo da mapiramo potencijal za saradnju i identifikujemo šta su barijere za veća ulaganja dijaspore, kao i da osnažimo lokalne samouprave i nevladine organizacije da osmisle i ponude kvalitetne projekte – istakla je Daniela Funke, direktorka GIZ Srbija.\nNa vebinaru je istaknuto da je izgradnja poverenja i saradnje dijaspore s maticom važan korak, a država je već napravila pomak izradom prvog nacrta Akcionog plana za sprovođenje ekonomskih migracija koji predviđa pojednostavljenje procedura za slanje deviznih doznaka i uspostavljanje platforme za donacije dijaspore do 2023. godine.\nAktuelna istraživanja pokazuju da dijaspora najčešće donira pojedincima – siromašnim i teško bolesnim licima i to putem namenskih računa, SMS-a ili fondacija. S druge strane, postoji manjak poverenja u doniranje posredstvom državnih institucija zbog nedovoljne transparentnosti i straha da novac neće otići u prave ruke.\nPoslednje dane u godini NALED je tradicionalno posvetio darivanju onih kojima je pomoć najpotrebnija. Zajedno sa...Pročitaj vest


Y U T A Informator - Dečiji i omladinski turizam\nYUTA Informator - Dečiji i omladinski turizam\nČLANICE ODBORA ZA DEČIJI I OMLADINSKI TURIZAM:\nSpisak agencija koje ispunjavaju YUTA standarde za dečiji i omladinski turizam >>\nDečiji i omladinski turizam, kao sastavni deo nastavnog plana i programa, je veoma osetljiv i značajan segment u aktivnostima i delovanju turističkih agencija članica YUTA i vaspitno-obrazovnih ustanova. Ova oblast prosvetno – turističke delatnosti je vrlo specifična, kako u pogledu kvaliteta organizovanja, izvođenja, edukacije, tako i posebne brige i pojačanih mera bezbednosti učenika.\nPravilnikom – Kodeksom o YUTA standardima za dečiji i omladinski turizam, utvrđeni su uslovi koje moraju ispuniti agencije koje se bave ovim segmentom agencijskog poslovanja. To je, pre svega organizaciona osposobljenost, tehnološka opremljenost, kadrovska kvalifikovanost, kao i dugoročnost poslovne saradnje i ugovornih odnosa, kako sa vlasnicima objekata koji ispunjavaju uslove za smeštaj dece i omladine, tako i sa autobuskim prevoznicima, medicinskim ustanovama i dr...\nNavedene uslove ispunilo je samo oko 30% agencija članica YUTA a što dokazuju potvrdom o članstvu u Odboru za dečiji i omladinski turizam, koja se izdaje sa rokom važenja od 6 meseci, a u cilju kontinuiranog preispitivanja kvaliteta njihovog poslovanja.\nYUTA posebnu pažnju posvećuje merama preventivne zaštite, uključujući i funkcionisanje Arbitraže YUTA i sankcija, kako bi se ostvario zajednički cilj obrazovnih institucija, YUTA i njenih članica, resornih ministarstava za obrazovanje, turizam i unutrašnje poslove, a to je visok nivo profesionalnosti, kvaliteta, i sigurnosti za decu i omladinu, učesnike ovih putovanja.\nVisok nivo poslovnosti članica YUTA potvrđuje činjenica, da praktično nije bilo reklamacija na rad ovih agencija.\nSve aktuelne informacije objavljuju se preko web sajta YUTA, a tekuće informacije se mogu dobiti i na telefon 011/322 86 86, e-mail: yuta@yuta.rs, ili na adresi Kondina 14, u Beogradu.


Borbeni avioni ponovo nad Jarinjem, Albanija poziva na povlačenje srpske vojske – Vijesti-X.com\nAvioni Vojske Srbije (VS) i danas su nadlijetali područje oko Jarinja, prijelaza sa Kosovom.\nKako je prenijela Beta, pozivajući se na Radio-televiziju Srbije (RTS), dva aviona Orao prelijetela su područje na kojem su raspoređene kosovske specijalne snage, ali i veliki broj Srba sa sjevera Kosova koji blokiraju lokalni put zbog odluke Kosova o zamjeni srpskih registarskih tablica.\nPrethodno je i helikopter KFOR-a nadlijetao područje oko Jarinja, a jučer su to područje nadlijetali i helikopteri VS-a.\nNa društvenim mrežama pojavili su se snimci navodnog prebacivanja tenkova Vojske Srbije u blizini prijelaza.\nBlizu prijelaza Jarinje i Brnjak, koji su blokirani sedam dana, došao je i ambasador Rusije, koji je u pratnji ministra odbrane Srbije Nebojše Stefanovića obišao garnizon srbijanske vojske u Raškoj.\n‘Cilj destabilizacija Kosova’\nPrijelazi su blokirani zbog negodovanja Srba sa sjevera zbog zabrane korištenja registarskih tablica sa oznakama Srbije, te raspoređivanja specijalnih kosovskih policijskih snaga na sjeveru.\nI tokom jučerašnjeg dana avioni Vojske Srbije nadlijetali su zračni prostor kod Jarinja.\nU međuvremenu, Ministarstvo evropskih i vanjskih poslova Albanije (MEFA) pozvalo je Srbiju da povuče svoje oružane snage raspoređene u blizini prijelaza sa Kosovom.\nU saopštenju MEFA navodi se da Albaniju posebno brinu izveštaji o srpskim vojnim snagama upućenim, kako se dodaje, “blizu granice sa Kosovom” i vojnim avionima koji lete blizu i iznad, kako navode iz tog ministarstva, “zračnog prostora Kosova i izazivaju tenzije”.\nTe tenzije, kako navodi albansko ministarstvo, podstiču pojedince da izazivaju nemire i nasilje i imaju za cilj destabilizaciju Kosova.\nMinistarstvo, kako se dodaje, poziva na hitnu deeskalaciju tenzija i povratak na dijalog.\nPremijer Kosova Albin Kurti danas se povodom situacije na sjeveru Kosova sastao sa liderima Demokratske partije Kosova (DPK) i Demokratskog saveza Kosova (DSK), Memlijem Krasniqijem i Lumirom Abdixhikuom.\nKako je saopšteno iz Vlade Kosova, lideri DPK i DSK “informisani su o sigurnosnoj situaciji u zemlji, posebno na sjeveru Kosova”.\n„Razgovaralo se o situaciji i razvoju događaja u sjevernom dijelu Kosova, kao i posvećenosti institucija u službi mira i sigurnosti, ustavnosti i zakonitosti u zemlji”, kaže se u saopštenju.\nIstiče se da su lideri opozicionih stranaka izrazili “podršku vladavini prava na cijeloj teritoriji Kosova i zaštiti granica države i naglasili podršku kosovskoj policiji i drugim državnim institucijama”.\nKosovske specijalne snage blizu prijelaza Jarinje (Reuters)\nSituaciju na sjeveru Kosova sinoć je razmatralo i Vijeće za sigurnost Kosova i istaklo da institucije ostaju opredjeljene za očuvanje reda, javne sigurnosti i vladavine zakona na cijeloj teritoriji Kosova.\nPrethodno je Kurti na vanrednoj konferenciji za novinare pojasnio da su povod za održavanje sjednice Vijeća za sigurnost dva incidenta koja su se dogodila u noći sa petka na subotu, kada su nepoznate osobe zapalile Centar za registraciju u Zubinom Potoku, koji se nalazio untar opštinske zgrade, dok su u Zvečanu na kosovski Centar za registraciju “bačene dvije ručne bombe koje nisu eksplodirale”.\nSastanak je održan je i zbog, kako se navodi, “srpskih aviona koji su letjeli iznad kosovske granice”. (Autor: Vijesti.ba / AJB)


Oglasio se vlasnik: "Moramo da snimamo sva TELA umrlih" (FOTO) - alo.rs\nAUTOR: Alo.rs/ Pink/ M. G. DATUM I VREME: 25.01.2021. 21:46\nIlija Jakovljević, vlasnik preduzeća koje ima ugovor o pripremi i prevozu pokojnika iz bolnice u Sremskoj Mitrovici, objasnio je da je njegova firma posao dobila preko tendera, da su cene visoke zbog visokih troškova specijalnih sanduka i opreme, a da bi dokazao da je sve regularno, sve procedure i preuzimanje snima kamerom, kako bi imao dokaz u slučaju eventualnih žalbi!\n- Posao se obavlja tako što dobijem poziv iz centrale bolnice, zatim neko od mojih zaposlenih, kojih ima ukupno 10, u roku od dva sata odlazi do bolnice da preuzime telo pokojnika. Svaki pacijenet u kovid delu bolnice računa se kao kontaminiran, bez obzira na to da li su mu stigli rezultati testa, da li je imao koronu i da li je korona uzrok smrti. Za sve je procedura ista i mora se postupati kao da su zaraženi - kaže vlasnik preduzeća.\nKako kaže, cene za ove usluge su iste u svakom gradu. Dok priprema pokojnika u normalnim uslovima koštaju oko 10.000 dinara, za one koji su kovid pozitivni ta procedura košta 20.500 dianara.\nIpak, priznaje da je, nakon 40 godina rada, sa koronom porastao broj stranaka koje sumnjaju u ceo proces, koje smatraju da mogu da budu preverane ili oštećene. Zbog toga je počeo da snima postupak koji se obavlja u izdvojenim delovima bolnice, kako bi porodica bila sigurna da je sve urađeno kako treba.\n- Zbog preporuka sanitarne inspekcije, vreća sa preminulima od kovida se ne sme otvarati i zato rodbina ne može da ga vidi. Ipak, to je dovelo da različitih priča o zloupotrebi, iako nisu pogrebnici doneli ta pravila. Ne znam šta se dešava u svetu, ali mislim da je sramota da se priča da su pogrebnici i doktori u takvoj vrsti dogovora. Imam dugogodišnju porodičnu firmu i takva vrsta kompromitovanja mi ne treba - kaže Jakovljević.\nPosle uvođenja kovid pasoša u Grčkoj, dogovara se posebna procedura za Srbe!\nPovodom otvaranja spomenika Stefanu Nemanji od sutra drugačiji režim vožnje (VIDEO)\nMladić koji je ostavio oproštajno pismo pronađen! Trenutno se nalazi u bolnici\nZaista,pitam se kako da ljudi ne posumnjaju u nesto? Desava se da pomesaju tela i u redovnim okolnostima. Kako porodice da budu sigurne kad ne dozvoljavaju da vide i utvrde identitet u kesi?


Naslovna » BG servis » Cveće na Spomen-obeležje na Kalemegdanu\nNeko drugi 16. april 2013. BG servis Postavite komentar\nPrethodno je formirana svečana povorka od ugla ulica Kralja Petra i Knez Mihailove, koju je pratio orkestar Ministarstva unutrašnjih poslova.\n– Želim da čestitam svim Beograđanima Dane Beograda. Naredna tri dana nizom manifestacija obeležićemo Dane Beograda i pozivam sugrađane da se svi zajedno podsetimo da naš grad ima dugu tradiciju i istoriju kojom svi možemo da se ponosimo. Na ovaj način čuvamo sećanje na važne datume u našoj prošlosti, a ovo je jedan od onih kojih treba posebno da se sećamo. Predajom ključeva grada knezu Mihailu okončana je duga okupacija Beograda i Srbije. Sa posebnom pažnjom i pijetetom obeležavamo i 20. oktobar, dan kada je Beograd oslobođen u Drugom svetskom ratu. Mislim da je veoma bitno da nemamo ideološku premisu u proslavi svih naših praznika – istakao je Antić.\nPo starom kalendaru, 19. aprila 1867. godine, na mestu na kome je položeno cveće, poslednji upravnik tvrđave Ali Riza-paša predao je ključeve Beograda knezu Mihailu Obrenoviću i srpskoj vojsci. Posle predaje ključeva, na istom mestu je pročitan i ferman sultana Abdula Azisa, kojim su beogradska, kladovska, smederevska i šabačka tvrđava predate na upravljanje srpskom knezu. (Beoinfo)\nTagovibg servis dani beograda dub vesti\nPrethodni Promotivne cene Jata – avio karte od 99 evra\nSledeći Proglašeni dobitnici Nagrade grada Beograda


Prijateljstvo za uvođenje BiH u evropsku eru | Politika | DW | 09.11.2011\nPrijateljstvo za uvođenje BiH u evropsku eru\nU Evropskom parlamentu osnovana je Grupa prijatelja Bosne i Hercegovine koja za cilj ima jačanje procesa evrointegracija te zemlje. Grupu koju čine evropski parlamentarci vodi predstavnica socijaldemokrata Emina Boskurt.\nOsnivačka sednica Grupe prijatelja Bosne i Hercegovine\nU Evropskom parlamentu osnovana je Grupa prijatelja BiH koja za cilj ima jačanje procesa evrointegracija te zemlje. Evropski parlamentarci, na čelu sa predstavnicom socijaldemokrata, Eminom Boskurt, žele da u kriznim vremenima za EU održe pažnju Brisela i zemalja članica na agendi približavanja BiH zajednici evropskih zemalja.\nPrijateljstvo podrazumeva zajedničko suočavanje sa izazovima, poverenje, kao i iskrenost. Formiranje Grupe prijatelja BiH u Evropskom parlamentu bila je prilika da evropski zvaničnici još jednom pokažu svoju podršku evrointegracijama Bosne i Hercegovine, ali i da ukažu na probleme na tom putu.\nEvropski komesar za proširenje Štefan File bio je jasan i otvoren: politički i institucionalni zastoj u BiH je nastavljen, vlada na državnom nivou nije formirana, a reformski procesi ne napreduju. On je najavio mogućnost da u decembru zemlje članice odluče da Sporazum o stabilizaciji i asocijaciji sa BiH stupi na snagu, ali i upozorio da bi ga BiH mogla odmah prekršiti ukoliko ne dođe do progresa u zemlji. Naglasivši da je „krajnje vreme“ za formiranje nove vlade na državnom nivou, File je pozvao na zajedničke korake u cilju uvođenja BiH u „evropsku eru“:\n„Mi samo možemo da pomognemo BiH da pomogne sama sebi. U zemlji je potreban evropski konsenzus, konsenzus da se radi zajedno, konsenzus da koji je širi od entiteta i partijskih politika, konsenzus oko toga da se poboljša život građana i da se njima i njihovoj deci obezbedi bolja budućnost“, rekao je File.\nBiH mora sama da prođe kroz otvorena vrata EU\nDa je Bosne i Hercegovina i pre osnivanja ove grupe imala mnogo prijatelja u Evropskom parlamentu smatra predsednik Odbora za saradnju sa Jugoistočnom Evropom Edvard Kukan. Naglašavajući da je Evropski parlament mesto gde će se odlučivati o budućnosti BiH, Kukan je poručio da više prijatelja znači i više prilika za ostvarenje napretka, ali i dodao da evropski parlamentarci ne mogu umesto BiH ući kroz vrata EU.\n„Mi smo spremni da vam pomognemo u ostvarenju vaših evropskih aspiracija. Bićemo uz vas, ali možemo da vam pomognemo onoliko koliko nam vi to dozvolite. Ne možemo da završimo posao umesto vas - to jedina stvar koju morate sami da uradite“, rekao je Kukan.\nGrupa prijatelja Bosne i Hercegovine u Evropskom parlamentu omogućiće parlamentarcima iz BiH kao i predstavnicima civilnog društva da imaju bliži kontakt, iskreniju komunikaciju i efikasniju pomoć u evropskim političkim okvirima.\n„Formiranje Grupe prijatelja ilustracija je širokog konsenzusa među svim političkim grupama u Evropskom parlamentu da moramo da uradimo nešto više kako bi vas konačno probudili!“, poručio je Jelko Kacin, još jedan od članova ove novoformirane grupe.\nSa svoje strane, bosanskohercegovački parlamentarci kažu da će naći načina kako da od postojećih razlika u zemlji umesto problema naprave kvalitet i kako da jednim glasom govore za budućnost i mestu Bosne i Hercegovine u Evropskoj uniji.\nBeogradu poziv na pregovore, Sarajevu kritike\nPredsednik Evropskog parlamenta Jirži Buzek tokom svoje trodnevne posete Zapadnom Balkanu, poručiće zemljama regiona da vrata EU ostaju otvorena i pozvati ih na dalje reformske procese. (02.11.2011)\nEvropska unija je odlučila da će Bosna i Hercegovina biti njena članica. Međutim ta zemlja mora da uradi još mnogo domaćih zadataka, smatra izvršni direktor Evropske unije za Zapadni Balkan Miroslav Lajčak. (25.10.2011)\nKljučne reči grupa prijatelja BiH\nTrajni link https://p.dw.com/p/137Ah


► Indija sa preko 20.000 novozaraženih koronavirusom ponovo zabeležila dnevni\nU Indiji su u poslednja 24 sata zabeležene 20.903 infekcije, što je ukupno 625.544 od početka epidemije.\nU istom vremenskom periodu umrlo je 379 osoba, ukupno 18.213, saopštilo je tamošnje Ministarstvo zdravlja.\nIndija se sad po broju zaraženih približila Rusiji koja je zabeležila 660.000 slučajeva i koja je treća po broju zaraženih na svetu nakon SAD i Brazila.\nUprkos širenju zaraze, Indija popušta mere i ponovo pokreće ekonomiju.\nMinistarstvo kulture Indije je odlučilo da znamenitosti, uključujući Tadž Mahal, od sledeće nedelje budu otvorene za posetioce uz ograničen broj ljudi i obavezno nošenje maski.


Zbog nove organizacione strukture Vlade bile potrebne promjene ovogodišnjeg Zakona o budzetu\n70350 pregleda\t115 komentar(a)\nDetalj iz Skupštine, Foto: Skupština Crne Gore\n25.05.2022. 15:16h Ažurirano: 25.05.2022. 22:59h\nSkupština Crne Gore usvojila je večeras izmjene i dopune Zakona o budžetu Crne Gore za 2022. godinu, pa će plate, penzije i socijalna davanja u junu biti isplaćeni na vrijeme.\nZakon će stupiti na snagu danom objave u Službenom listu.\nNije prihvaćen nijedan amandman koji su predložile Demokrate.\nDamjanović je u uvodnom izlaganju kazao je da je danas zadnji momenat da se usvoje izmjene budžeta, kako bi ministarstva nesmetano radila u narednom periodu, a tokom rasprave je ponovio je da će suštinski rebalans budžeta vjerovatno uslijediti tokom juna ili jula, te da ne iskljućuje mogućnost novog zaduženja.\nDamjanović je ranije danas u Skupštini u odgovoru poslanicima rekao da su trenutne tekuće budžetske rezerve 5,7 miliona eura, kada se u to uračunaju obaveze koje su plaćene i obaveze koje će se morati platiti, "uključijući kreditno-garantni fond".\nDamjanović je na jučerašnjem Odboru za ekonomiju kazao da je tekuća budžetska rezerva od 67 miliona eura, trošena od strane prethodnog ministarstva u mnogo većoj mjeri nego što je planirano, kao i da su nakon upita sve potrošačke jedinice ukazale potrebu za dodatnim novcem u odnosu na ono što su bile projekcije prethodnog ministarstva.\n”Za tri-četiri mjeseca je potrošen nivo rezerve za dva ili možda tri kvartala tekuće godine”, naveo je Damjanović.\nMartinović za rekonstrukciju ulice Boška Rašovića predlaže da se opredijeli 350.000 eura\nOn je naveo da je nalaz Državne revizorske institucije (DRI) tokom decembra 2020. godine utvrdio da je stanje gotovine bilo 117 miliona eura, a da je prethodna Vlada govorila o "sprženoj zemlji".\nDragan Ivanović (SNP) kazao je da "tenički rebalans" omogućava da svi službenici početkom juna redovno dobiju plate. Naveo je da je prethodna Vlada obećavala mnoge investicije, koje se nisu desile, a da je zadatak nove da to promijeni.\n"Prethodne Vlade su potpuno zaboravile na penzionere. Očekujem od Vas (Damjanovića) da odnos prema njima promijenite", poručio je Ivanović.\nPopović: DPS glasa za budžet za koji su govorili da vodi u bankrot\nPoslanica Demokrata Zdenka Popović kazala je da će DPS glasati za tehničke korekcije budžeta, a da su za isti taj budžet ranije govorili da će zemlju odvesti u bankrot, da zemlji prijeti "grčki scenario" kao i da je budžet dio projekta koji će uništiti Crnu Goru koji ima cilj da država postane dio "srpskog sveta".\nPopović je kazala da se "tehničkim rebalansom" stavka ostale naknade uvećala za pet miliona eura u odnosu na dosadašnji Zakon o budžetu, da su ugovori o djelu uvećani za milion, dok su izdaci za službena putovanja uvećena za 1,4 miliona eura a istakla je da će svaki sljedeći rebalans budžeta urušiti standard građana.\nU ime Liberalne partije i SDP-a Andrija Popović pitao je Damjanovića da li je tačno da država u trezoru ima 350 miliona eura bez depozita i deviznih sredstava, a da u zlatu ima 75 miliona eura vrijednosti.\n"Koliko ja znam od toga nema bukvalno ništa", naglasio je Popović.\nDamir Šehović (SD) kazao je da je trenutna ekonomska slika Crne Gore "sumorna".\n"Oni koju su nas uveli u ekonomski sunovrat danas hoće da nas izbave iz tog sunovrata", rekao je Šehović.\nNaglasio je da ta partija (SD) neće podržati tehnički rebalans budžeta jer se on zasniva na budžetu koji je projektovao bivši ministar Milojko Spajić, a koji ga je pravio, kako je kazao Šehović, na "populistički način".\nDodao je da bi podrškom ovakvom budžetu dali podršku organizicionoj strukturi Vlade, koja je manjinska, a koja ima 18 ministarstava, a protiv čega se protive iz SD-a.\nŠehović je poručio da najave o suštinskom rebalansu budžetu pokazuju da su bile tačne ranije tvrdnje SD-a koje su se odnosile na kritike vođenja javnih finansija od strane prethodnog ministarstava.\nDamjanović: Akcize na gorivo ćemo vjerovatno smanjiti na 50 odsto\nMinistar Damjanović u odgovoru poslanicima kazao je da će u narednom periodu ako cijene goriva nastave da raste vjerovatno smanjiti akcize za 50 odsto, za šta postoji zakonska mogućnost, a trenutno su smanjene 40 odsto.\nJedan od razloga za suštinski rebalans mogao bi biti, kako je najavio Damjanović, i poboljšanje uslova životnih standarda penzionera, koji su kako je rekao Damjanović bili zanemareni u prethodnom periodu.\nMinistar je poručio da je tekuća potrošnja limitirana iz zaduženja.\n"Iz zaduženja smo trošili u tekuću potrošnju", rekao je Damjanović\nPoručio je da inflacija "naduvava" prihode države.\n"I opet je nedovoljno da se iskaže suficit, već imamo deficit od 36,4 miliona od početka godine. Inflacija se ponovo lomi preko ranjivih kategorija... Država će novac od prihoda u budućnosti morati da distribuira prema ranjivim kategorijama", istakao je Damjanović.\nMinistar je kazao da se 1,4 miliona eura za službena putovanja preusmjerilo sa jedne na drugu pozicju, te da je dodatnih 400 hiljada upućeno Upravi policije za troškove tkz. službenih putovanja unutar Crne Gore, dodatnih 200 hiljada za potrebe odbrane vojnika u Crnoj Gori i inostranstvu,\n"Predviđeno je dodatnih 200 hiljada za ovaj dom (parlament) za službena putovanje, dodatnih 400 hiljada eura za troškove goriva zbog povećanja cijena", rekao je Damjanović i dodao da nisu probijeni budžetski okviru tehničkim rebalansom budžeta.\nPoručio je da je za iduću godine potrebno 250 miliona eura za otplatu državnih dugova.\n"Ako dođe do pucanja kaiša onda bi trebali da se dodatno zadužimo, zašto da ne", naveo je on.\nGovoreći o kapitalnim projektima, kazao je da su svi ugovori koji su potpisani po javnim nabavkama sa Direkcijom javnih radova i Direkcijom za saobraćaj pred raskidom, jer je cijena građevinskog materijala porasla višestruko.\n"Ljudi koji izvode radove stenju, svi su u situaciju ili da raskidaju ugovore ili očekuju reakciju države koja mora da traži mehanizam da pomogne da kompenziraju dio gubitaka, jer Zakon o javnim nabavkama ne prepoznaje vanredne okolnosti".\nKrapović: Za nove Vladine funkcionere preko pola miliona eura\nDragan Krapović iz Demokrata kazao je da će nova Vlada imati 54 nova funkcionera čija će bruta zarada biti oko 1.500 eura.\n"To je 81 hiljada eura mjesečno, puta sedam mjeseci koliko traje ove godine ova Vlada, to je oko 570 hiljada eura", rekao je Krapović.\nPredlog zakona o izmjenama i dopuni Zakona o Budžetu Crne Gore za 2022. godinuSkupština Crne GoreAleksandar DamjanovićZakonodavni odbor SkupštineOdbor za ekonomiju finansije i budžetPetar IvanovićDanijel ŽivkovićDejan ĐurovićAndrija Popović


AMERIKANCI U ČUDU POSLE SVADBE U SOMBORU! "Kako to da Nikola Jokić nije pozvao NIKOG OD NJIH na venčanje?" - Sportal\nJokić - ples Foto: Stare Slike\nD. N. - Vest objavljena: 13:42 - 25.10.2020\nNaš košarkaški as je u subotu stupio u brak sa dugogodišnjom devojkom - Natalija Mačešić je postala njegova supruga venčanjem u pravoslavnoj crkvi u Somboru, ali je jedan detalj sa svadbenog veselja izazvao posebno interesovanje NBA navijača iz SAD.\nNaime, bilo je onih koji su se pitali - zašto na proslavi nema baš nijednog saigrača reprezentativca Srbije iz njegovog kluba, Denver Nagetsa.\nNikola Jokić je, zapravo, uz mali, odabrani broj ljudi, svoju i ženinu porodicu, te članove uže familije i najbliže prijatelje, u jednoj vinariji proslavio najsrećniji dan u životu njega i njegove izabranice, ali...\nAmerikance je ipak zanimalo kako to da baš niko od ostalih članova Nagetsa "nije bio pozvan".\nOdgovori su se potom ređali od strane navijača kluba iz Kolorada.\nJedni su tvrdli da je to potpuno normalno u ova pandemijska (ne)vremena, jer putovanja s kontinenta na kontinent nisu baš jednostavna, a drugi se tom stavu protivili rečima "svako od njih je mogao da privatnim avionom dođe".\nNikola Jokić i Natalija Maćešić igraju mladenački ples posle venčanja u Somboru Foto: Stare Slike\nDošlo se na kraju do zajedničkog zaključka da je, ipak, u pitanju bila skromna svetkovina, te da nema sumnje da su Jokićevi odnosi sa saigračima i zaposlenima u Nagetsima i dalje na vrhunskom nivou.\nUostalom, njegov trener, Majkl Meloun, već je više puta dolazio u Srbiju, kao i članovi stručnog štaba zaduženi za kondiciju, pa nema sumnje da će i sa ostatkom ekipe Jokić proslaviti kako dolikuje, čim budu opet na okupu.\nA mogli bi da se okupe vrlo brzo, usled velikih planova NBA lige da sezona počne "čim pre", što naročito raduje i ovdašnje ljubitelje košarke jer bi, ako se preliminarni planovi sprovedu u delo - košaraška reprezentacija Srbije mogla kompletna da krene u olimpijski pohod u Tokiju 2021, što je do sada bilo pod znakom pitanja.\nNBA prenosi Nikola Jokić Natalija Mačešić NBA liga Denver Nagets


Naučni skup: Alternativa postojećim medijima je moguća - NDNV\nNaučni skup: Alternativa postojećim medijima je moguća\nPosted on Sep 10 2017 - 12:51am by admin\nAlternativa postojećim mejnstrim medijima je u alternativnim vidovima obrazovanja za medije, kao i obrazovanje za medijsku pismenost, zaključeno je danas na Međunarodnom naučnom interdiscplinarnom simpozijumu “Filozofija medija – mediji i alternative”.\nNa skupu je ocenjeno da je za shvatanje današnjih medija važno i poznavanje tehnologije, sa ciljem da se građani uključe u dekonstrukciju informatičkih ratova.\nAlternativa postojećim mejnstrm medijima je i umetnost uživo, kao i povratak prirodi i čoveku, nasuprot medijacentričnom svetu rečeno je na završetku skupa.\nSkup je održan na Fakultetu pedagoških nauka u Jagodini i u Končarevu od 6. do 8. septembra.\nNa naučnom skupu okupili su se eminentni naučnici iz regiona u oblasti filozofije medija, komunikologije, medijske pedagogije, teorije umetnosti i medija, sociologije i kulturologije, te veliki broj medijskih profesionalaca i stručnjaka za komunikaciju.\nOrganizatori su bili Estetičko društvo Srbije, Fakultet pedagoških nauka u Jagodini, nevladina organizacija (NVO) “Mladi grašak” za umetnost, kulturu i društvena pitanja iz Beograda, Srpsko filozofsko društvo, Fakultet dramskih umetnosti Univerziteta umetnosti u Beogradu, Istraživački-medijski centar iz Podgorice i NVO Balkanološki istraživački centar iz Banjaluke.\nU okviru pratećeg programa organizovane su izložbe “Pozorišni plakat” Slobodana Štetića, i Anđelke Savović “Rokenrol – Univerzalni jezik komunikacije”.


10 najpopularnijih gradova na Instagramu - Lux Life luksuzni portal: Moda, Stil, Trendovi, Kolekcije 2018...\nInstagram je nedavno otkrio top 10 najpopularnijih ličnosti u 2017., a sada takođe otkriva i koji gradovi u svetu su u ovoj godini najviše fotografisani. Svako od nas ima neki svoj omiljeni grad, u kom voli da provodi svoje vreme i kome se vraća iznova i iznova, kada god da se za to ukaže prilika.\nIako je posećivanje i temeljno otkrivanje određenih gradova zaista lepo iskustvo, otkrivanje nečega sasvim neistraženog je još bolje. Svetske države nam nude izobilje znamenitosti i mesta koja su vredna naše posete i utrošenog vremena.\nU nekim gradovima sa ove liste, u centru pažnje su arhitektonska remek dela koja je stvorio čovek, dok su druga okarakterisana magičnim tvorevinama prirode. Pogledajte o kojim se gradovima radi i isplanirajte svoje putovanje…\nPROČITAJTE SLEDEĆI TEKST: Posetite Cirih i dozvolite mu da vas opčini


VANREDNA SITUACIJA U Svemirskom centru Kenedi uvedene posebne mere zbog uragana Irma\nAmerička svemirska agencija NASA obezbedila je danas Svemirski centar Kenedi u Kejp Kanaveralu od potencijalno katastrofalne kiše i vetra, pred udar uragana Irma, a privatna kompanija Spejseks obustavila je lansiranje raketa iz tog Centra.\nU Centar Kenedi, u saveznoj američkoj državi Floridi, od sutra će moći da uđe samo bitno osoblje, a od 9.000 zaposlenih, pristup će imati 120 ljudi dok ne prođe opasnost od uragana Irma.\nUragan Irma, najsnažniji zabeležen na Atlantiku, pogodio je ostrvske države i francuske, britanske i holandske prekomorske teritorije na Karibima, a sada preti atlantskoj obali na jugoistoku SAD.\nZgrade Centra Kenedi kojima preti najveća opasnost mogu da izdrže nalete uragana do 217 kilometara na čas, a vetrovi Irme mogli bi znatno da prevaziđu tu brzinu ako centar oluje zahvati Kejp Kanaveral.\nMasovne evakuacije na Floridi, guverner poručio ljudima da “agresivno štite” svoje porodice\nNESTALA MISICA I NJENA TRUDNA SESTRA "Poslale su poruku da stiže uragan, a nakon toga nastao je šum...."\n"ZLA IRMA" DONELA PUSTOŠ Ostrva razorena, deset mrtvih, 100.000 ljudi BEŽI IZ MAJAMIJA (FOTO, VIDEO)\nRadnici u svemirskom centru danas su postavljali džakove s peskom na vrata zgrada i zaštitili letelicu "Orion" koja bi za dve godine trebalo da bude lansirana na novoj raketi NASA.\nRanije danas, kompanija Spejseks je iz Svemirskog centra Kenedi uspešno lansirala u svemir eksperimentalnu mini letelicu bez ljudske posade Američkog ratnog vazduhoplovstva.\nPUTIN NAJAVIO OSVAJANJE SVEMIRA "Ako želimo da budemo vodeći na Zemlji, moramo da budemo lider u kosmosu"\nOLUJA PRERASLA U URAGAN "Beri" ojačao, naleti vetra biće oko 120 kilometara na sat kada se OBRUŠI NA LUIZIJANU


Kulski Hajduk pobedio na domaćem terenu - www.025.rs\nwww.025.rs / KULA / SPORT / Kulski Hajduk pobedio na domaćem terenu\nFudbaleri kulskog Hajduka, nakon serije od sedam uzastopnih poraza, uspeli su da u 10. kolu Srpske lige Vojvodina ostvare pobedu. Oni su na svom terenu, golovima Ercega u 23. i Matijaševića u 63. minutu, savladali Kozaru iz Banatskog Velikog Sela sa 2:0. Veliki pritisak kojem su bili izloženi igrači i stručni štab, imao je svoj nepovoljan udeo u prošlim kolima, jer je naišla rezultatska kriza, pa je gubitak svakog boda vodio Kuljane sve niže na tabeli. Mada situacija nije mnogo povoljnija, sa ova tri boda i dopadljivom igrom, učenici trenera Petra Kurčubića najavili su pomak iz opasne zone i bolje dane kulskog fudbala. Hajduk trenutno zauzima 13. mesto na tabeli, sa devet osvojenih bodova.\nU sledećem kolu Hajduk gostuje Dinamu 1945 iz Pančeva.


PROGRESSIVE MAGAZIN | DOBAR POSLOVNI AMBIJENT JE USLOV ZA USPEH\nPotpis fotografije: Aleksandra Maričić i Maja Pančić (u sredini) na dan dodele ABSENCE ACADEMY sertifikata\n17. VII 2019 | Savremen način života donosi nove navike, ali i novu organizaciju posla. Sve veći broj, pre svega mladih ljudi, radi samostalno, van kancelarije, iz parka, kafića ili spavaće sobe. Nema šefa, nema projekt menadžera, nema kolega – tu su samo klijenti i saradnici.\nFreelanceri sami upravljaju svojim vremenom, a tržište ocenjuje njihovu efikasnost i kvalitet rada. Iako takav način rada ne daje neophodnu sigurnost, pa su iz tog razloga sistemi i korporacije i dalje poželjna mesta za zaposlenje, ne može se reći da ovaj izazov ne postoji.\nKako se nositi sa novim trendovima kada kompanija zapošljava nekoliko hiljada ljudi? Kako unaprediti atmosferu, efikasnost i stvoriti dobre međuljudske odnose kvalitetnom organizacijom rada? Da li se može smanjiti ili bar preduprediti pritisak, objašnjavaju Maja Pančić i Aleksandra Maričić, prvi sertifikovani eksperti za apsentizam u Srbiji.\n“Novi trendovi u organizaciji posla, u svetu i kod nas, donose rešenja za ovakve situacije. Upravljanje apsentizmom, odnosno odsustvom zaposlenih, a sve u cilju smanjenja pritiska na one koji ostaju, dalo je do sada dobre rezultate u mnogim kompanijama u svetu, pa tako i kod nas”, kaže Maja Pančić, direktor HR Controlling sektora iz kompanije Mercator-S, koja zapošljava više od osam hiljada ljudi, a u čijem se sastavu nalaze Idea prodavnice, Roda marketi i Mercator hipermarketi.\n“Verujemo da su ljudi pokretačka snaga i zbog toga smo posebnu pažnju posvetili ovoj temi. Primenjujemo nove metode u organizaciji poslovanja koje imaju za cilj da smanje nivo stresa i da se izbegne eventualni pritisak na zaposlene, a to je svakako dobar preduslov za uspešan rezultat”, izjavila je Aleksandra Maričić, HR Controlling Business partner u kompaniji Mercator-S.


Vaterpolisti preko Breše do polufinala - Ritam Grada - vesti Kragujevac\nNaslovna Sport Vaterpolisti preko Breše do polufinala\nVaterpolisti preko Breše do polufinala\nU derbiju šestog kola Lige šampiona, vaterpolisti Radničkog Kon Tiki u subotu od 20.45 sati dočekuju italijansku Brešu, na zatvorenom bazenu Sportskog centra „Park“.\nU kragujevačkom taboru ističu da bi eventualnom pobedom praktično stigli blizu velikog ostvarenja, osvajanja prvog mesta u grupi i direktnog plasmana u polufinale fajnal-siksa.\nPre tri nedelje Šumadinci su u Italiji naneli Breši prvi poraz, rezultatom 9:8, i tako postali jedini tim sa maksimalnim učinkom u dosadašnjem toku takmičenja.\n– Breša je pokazala da je pored nas najkvalietnija ekipa u grupi. Ono što su propustili na utakmici u Breši, sada će pokušati da nadoknade i da se ponovo vrate u egal sa nama. Očekujem dobru utakmicu, dostojnu Lige šampiona. Mislim da će biti otvorena od prvog trenutka, a na nama je da pokušamo da iskontrolišemo stvari od početka do kraja. U ovoj dvonedeljnoj pauzi imali smo prilike da se oporavimo i pripremimo direktno za ovu utakmicu. Nadam se da ćemo prikazati još kvalitetniju partiju nego u Breši – rekao je Dejan Jovović, trener Radničkog.\nI iskusni Aleksandar Ćirić, koji je proveo šest sezona u Breši, svestan je da njegovom timu neće biti lako da još jednom porazi Italijane.\n– I pored toga što smo ostvarili pozitivan rezultat u Breši ova utakmica neće biti ista. U Italiji im je falio jedan od najbitnijih igrača, reprezentativac Kristijan Peršuti, koji je jedan od najaktivnijih igrača i svojim kretanjem namuči sve protivnike. Pokušaćemo da našom igrom, koju smo pokušavali da dovedemo do perfekcije u proteklih 15 dana, ostvarimo istorijski uspeh za klub – istakao je Ćirić.\nI ova utakmica imaće humanitarni karakter. Naime, sav prihod od ulaznica, koje se od srede prodaju na info pultu bazena, po ceni od 200 dinara, namenjen je lečenju Aleksandra Prijovića, koji boluje od teškog deformiteta kičmenog stuba. Krate će moći da se kupe i u petak, od 11 do 18 sati, na štandu kluba kod hotela „Zelengora“.\nPrethodni članakGlobal Talent program – zajedno težimo visokim ciljevima\nSledeći članakSam se povredio pa prijavio razbojništvo


Švajcarska ustupa svoj red Kovaksu za milion doza Moderne\nTanjug 24. novembra 2021. 13:17\nBERN – Švajcarska je postala prva zemlja koja će prepustiti svoj red drugima u nabavci vakcine, odnosno, dozvoliće milion doza vakcine Moderna da ide za Kovaks program, saopštila je danas GAVI alijansa.\nIz GAVI-ja, koji je nadležan za nabavku i distribuciju medicinskog materijala i vakcina siromašnijim zemljama, pozvali su ostale vlade da ustupe svoj red kod proizvođača vakcina i da dopuste Kovaksu da prvi uzme vakcine, preneo je Rojters.\n„Kroz ovu saradnju, milion doza Moderne koje je Švajcarska trebalo da dobije, biće dostupne u četvrtom kvartalu 2021. godine u okviru Kovaks programa. Švajcarska će onda doći na mesto Kovaksa i dobiti doze kasnije u 2022. godini“, saopštila je organizacija GAVI sa sedištem u Ženevi.\nŠvajcarska je dosad vakcinisala nešto iznad 65 odsto stanovništva, ali je vakcinaciona kampanja trenutno usporena.\nKovaks, koji podržava Svetska zdravstvena organizacija, dopremila je 507 miliona doza u 144 države od februara.


NEVREME U KOREJI Otkazan veleslalom: Ni Nevena Ignjatović nije mogla na stazu - Sportal\nAleksandar Pijevac - Vest objavljena: 01:11 - 12.02.2018\nNaša najbolja skijašica je, umesto da se oproba sa najboljima, morala da ostane u hotelu. Organizatori Igara u Južnoj Koreji su odlučili da, usled snažnog vetra, pomere veleslalom.\nNevena je trenirala svakog dana i navikavala se na uslove, sneg i stazu, ali nije mogla da pokaže šta ume. Međutim, vreme je krenulo da se poboljšava, pa je ipak ostavljena mogućnost da sportisti ipak izađu na stazu u toku dana, ali je konačna odluka o odlaganju ubrzo potvrđena.\nPodsetimo, ako se nađe među 30 najboljih u veleslalomu, koji će biti vožen 15. februara (četvrtak, 1.30 po našem vremenu), plasiraće se za narednu trku.\nNaši sportisti na ZOI nisu imali sreće, jer je dan ranije otkazan spust na kojem je trebalo da nastupe Marko Stevović i njegov imenjak Vukićević.\nZimski sportovi Nevena Ignjatović Veleslalom ZOI2018 Skijanje


NaslovnaDonatorske akcijeFondacija mladih: Velika podrška prvoj donatorskoj akciji\nPodsjetimo, akciju je prije tri mjeseca, pokrenula novoosnovana Fondacija mladih koja djeluje u okviru nevladine organizacije “Aktivna zona”, a cilj projekta je nabavka CTG aparata, modernog operacionog osvjetljenja i druge opreme za Ginekološko-akušersko odjeljenje u Bolnici ''Danilo I'' sa Cetinja.\nIzvršni direktor “Aktivne zone” Miloš Marković je pojasnio da su sredstva prikupljana putem donatorskih kutija i donacija privrednika, a akciju možete podržati i putem žiro računa broj: 550-16576-19 kod Societe Generale Montenegro banke.\n“Najviše novca prikupljeno je kroz saradnju sa Privrednim klubom Cetinja, sa kojim je i potpisan sporazum o saradnji, i bez čije pomoći ova humanitarna akcija ne bi bila uspješna. Odziv cetinjskih preduzeća bio je neočekivano veliki, a imamo najavu za još nekoliko donacija do kraja akcije”- kaže Marković koji ističe da su građani donirali preko 400 eura putem donatorskih kutija koje su bile postavljene u pet prodajnih objekata u Prijestonici.\n“Ono po čemu se ova donatorska akcija razlikuje od mnogih jeste učešće Evropske unije i Fonda za aktivno građanstvo u cijelom procesu, što podrazumijeva njihovu finansijsku podršku putem tzv. ''matching'' procesa, gdje će oni donirati istu sumu novca koja bude prikupljena prilikom kampanje, tako da će EU i FAKT na svaki donirani euro donirati još jedan, a maksimum je 4 hiljade eura”- ukazuje Marković i poziva sve koji su u mogućenosti da se pridruže ovoj prvoj donatorskoj akciji Fondacije mladih.\nCiljevi Fondacije su da afirmiše vrijednosti poput humanosti,solidarnosti,aktivizma kao i druge vrijednosti građanskog društva,te da pruža podršku i podsticaj razvoju civilnog društva,filantropije i kulture davanja.


Udruženje Optimist - SENS.RS\nUdruženje Optimist osnovalo je 2011. godine socijalno preduzeće za poljoprivrednu proizvodnju jagoda u cilju zapošljavanja siromašnih i ranjivih grupa opštine Bosilegrad, na jugu Srbije. Optimist danas obezbeđuje posao i prihode za 40 siromašnih porodica, a trenutno pripremaju i otvaranje fabrike za preradu voća.\nMreža porodica koje su korisnici ovog socijalnog preduzeća proizvode kvalitetne sorte domaćih jagoda, ali i, među prvima u Srbiji, kultivisane šumske jagode.\n1. Domaće jagode – Bosilegrad pruža idealne uslove za proizvodnju ove culture i to bez upotrebe pesticide i na ekološki način;\n2. Kultivisana šumska jagoda – jedni smo od prvih proizvođača ove kulture u Srbiji.\nObzirom na uslove koje pruža atar Bosilegrada za proizvodnju jagoda (nadmorska visina, broj sunčanih dana u godini, zdrava voda) sa sigurnošću možemo da tvrdimo da su jagove koje proizvodimo zdravije i ukusnije.\nNa poslovima proizvodnje jagoda angažujemo preko 40 socijalno ugroženih porodica sa teritorije opštine Bosilegrad, što ukupno čini oko 200 direktnih korisnika. Ove porodice ostvaruju prihode direktnom prodajom proizvoda, bilo samostalnom ili udruženom, u čemu im Udruženje pomaže.\nPri odabiru korisničkih porodica vodimo računa o pozitivnoj diskriminaciji prema pripadnicima romske nacionalne manjine, ženama, kao i porodicama čiji su članovi osobe sa invaliditetom. Naše socijalno preduzeće ima nameru da dalje širi poslovanje i nastavi sa zapošljavanjem osoba iz ranjivih grupa.\nMladi Optimisti je volonterska organizacija koja funkcioniše pri Udruženju i okuplja oko 30 srednjoškolaca iz Bosilegrada, koji pomažu kod velikih poslova (berba i slično), obično u porodicama gde ti poslovi ne mogu samostalno da se obave (staračka domaćinstva...).


Najveća zaplena cigareta u istoriji srpske carine! (FOTO) - Pluton Logistics\n25. maja 2022. 25. maja 2022. Milica Milosavljevic\tBranko Radujko, cigarete, Dan carine, krijumčarenje, krijumčarenje cigareta, krijumčarenje cigareta kamionom, Prahovo, šverc, šverc cigareta, šverc duvana, Uprava carina\n– U ovom trenutku, u toku je detaljan pregled zaplenjenog tovara, a očekuje se da ekvivalent masi od 50 tona bude gotovo 40 miliona komada nelegalnih cigareta, što bi bila najveća pojedinačna zaplena cigareta na granicama Srbije ikada zabeležena – navodi se u današnjem saopštenju Uprave carina.\n– Precizna količina krijumčarenih cigareta biće poznata tek nakon detaljne kontrole koja zbog veličine tovara može da potraje i do 24 časa, a o krajnjem ishodu ovog slučaja na kome je trenutno angažovano svo raspoloživo ljudstvo Uprave carina Srbije – javnost će biti obaveštena nakon što detaljan pregled bude bio okončan – navodi se u saopštenju.\nIz Uprave carina istakli su i da su ponosni na činjenicu da se ova zaplena odvija baš na Dan carine Srbije – 25. maj.\n– Ponosan sam na činjenicu da carinici hrabro i odlučno sprovode zakon i štite interese svoje države i svih naših građana – istakao je direktor Direktor Uprave carina Branko Radujko u obraćanju zaposlenima.\n← Kontrola kamiona na ulazu u SLOVAČKU – Policija najavila veliku akciju na graničnim prelazima\nKineske luke premašile 90 miliona TEU za prva četiri meseca 2022. →\nKombi kao pokretna prodavnica bižuterije – Na Gradini sprečen šverc nakita\n25. januara 2021. 27. januara 2021. Milica Milosavljevic\n7. maja 2017. 22. maja 2017. marko\n13. maja 2020. Milica Milosavljevic


NDMBGD: Usvojeni plan za metro ostaviće nepopravljivu štetu u Beogradu\nBeta 12. oktobra 2021. 22:35\nPokret Ne davimo Beograd (NDMBGD) saopštio je večeras da je Grad Beograd, uprkos velikom broju primedbi i opravdanih kritika stručne javnosti, usvojio plan za metro koji će „naneti veliku štetu gradjanima Beograda i ostaviti trajne posledice po naš grad“.\nTaj pokret je naglasio da je već ukazao „na ključne probleme kao što je – pogrešan izbor trase prve linije, koja je trebalo da poveže najgušće naseljene oblasti Beograda, zatim ključne obrazovne, zdravstvene i druge javne institucije u gradu, i saobraćajna čvorišta kako bi koristio svim gradjanima i posetiocima Beograda“.\n„Usvojeni plan, ništa od toga ne pokriva“, naveo je NDMBGD.\nKako je naveden, početak današnje javne sednice o metrou pratilo je koškanje i naguravanje gradjana i privatnog obezbedjenja, jer gradska uprava nije obezbedila dovoljno mesta za sve zainteresovane koji su podneli primedbe, pravdajući to epidemiološkom situacijom.\nPredstavnici Pokreta Dobrica Veselinović i Zoran Bukvić ponovili su primedbe jer „linija metroa ne služi potrebama gradjana i rešavanju saobraćajnih problema Beograda, već prvenstveno povećanju profita investitora koji grade na lokacijama gde je metro predvidjen“.\n„Iako je na današnjoj sednici napravljen mali pomak, pa je predvidjeno i produženje prve linije na naselja Cerak, Vidikovac, Petlovo i Labudovo brdo, i dalje nema jasnih rokova kada će ovo biti uradjeno, niti je ovo produženje jasno definisano kao prioritet, već kao nešto što će u nekoj daljoj budućnosti biti realizovano, kada se namire interesi tajkuna bliskih vlastima“, istakao je NDMBGD.


Seminar su otvorili Živorad Smiljanić, predsednik Opštine Apatin i Aleksandar Stojkov, direktor VIP fonda.\nPostoje procene da će u Srbiji biti neophodno da se uloži oko 900 miliona evra do 2019, kako bi se u potpunosti rešio problem upravljanja otpadom na održiv način i u skladu sa Nacionalnom strategijom, što država neće moći da finansira sama, bez uključenja domaćeg i stranog privatnog sektora“, rekao je Aleksandar Stojkov, direktor VIP fonda. On je naveo da postoji nekoliko načina na koji bi strane kompanije mogle da se uključe:\n„One bi mogle da rade prikupljanje, transport i deponovanje otpada, poput austrijske kompanija A.S.A u Kikindi i Lapovu, potom reciklažu, poput kompanije Greentech, koja reciklira pet ambalažu, spaljivanje otpada u termoelektranama ili cementara, kako to već radi beočinski Lafarge, ili proizvodnju biogoriva iz otpada, poput kompanije Energo zelena, koja se bavi upravljanjem životinjskim otpadom i koja je nedavno došla u Inđiju“, rekao je Stojkov i naglasio da na osnovu zanimanja investitora koji se VIP fondu obraćaju, postoji mogućnost da će se u Vojvodini u dogledno vreme iz otpada proizvoditi deponijski gas, odnosno električna energija. On je naveo i podatak da, prema infomacijama VIP fonda, u Vojvodini danas radi sedam stranih kompanija u sektoru zelene ekonomije , koje su uložile 50 miliona evra i zaposlile oko 700 ljudi.\nMihail Mateski, generalni direktor kompanije Greentech d.o.o. predstavio je kompaniju, članicu grupacije sa sedištem u Rumuniji, koja godišnje na nivou GREEN grupe reciklira 50.000 tona ambalažnog PET otpada i 10.000 tona ostale otpadne plastike, a do kraja 2013. će po kapacitetu postati vodeća kompanija u Evropi u reciklaži otpadne PET ambalaže. Ova kompanija je u Srbiju stigla 2005, u Mladenovu kod Bačke Palanke su investirali 1, 5 milion evra u fabriku čiji je proizvodni kapacitet 600 tona mesečno, i u kojoj radi 50 radnika. GREENTECH je u periodu od 2011. do kraja 2012. godine investirao 18 miliona dinara u nabavku sakupljačke opreme i unapređenje infrastrukture svoje mreže dobavljača. Mateski je najavio uskoro prvo postrojenje “bottle to bottle”. U novembru 2012. postavljen je kamen temeljac za novu fabriku, takođe u Mladenovu, koja će biti prvo postrojenje u Srbiji u kome će se reciklažom PET ambalaže proizvoditi R-PET granulat - sirovina za izradu novih PET boca.\nNa seminaru su predavači bili Tatjana Đurić, pomoćnica Pokrajinskog sekretara za urbanizam, graditeljstvo i zaštitu životne sredine Kurt Derieuw, menadžer za Srbiju kompanije Electrawinds-S d.o.o, Roland Fekete, menadžer industrijske ekologije u Beočinskoj fabrici cementa Lafarge, Svetlana Marušić iz pokrajinskog Sekretarijata za urbanizam, graditeljstvo i zaštitu životne sredine i Ljubinka Kaluđerović, sekretar odbora za zaštitu životne sredine SKGO.


Na Moravi vodenica stara – Nadlanu.com\nTradicionalana kulturno-turistička manifestacija “Na Moravi vodenica stara” održava se od 13. jula u Aleksincu po 45. put. Pred posetiocima izloženi stari zanati, narodni običaji, domaća radinost, suveniri.\nOtvaranjem izložbe starih zanata, domaće radinosti, suvenira i meda, u Aleksincu je počela 45. tradiconalna kulturno-turistička manfestacija “Na Moravi vodenica stara”.\nZvanični program počeće defileom učesnika u 20 sati, ulicom Kneza Miloša, a zatim je predviđeno “Aleksinačko veče”, na kojem će biti predstavljene zdravice, narodni običaji, izvorne narodne pesme i kola, folklorna društva aleksinačke opštine, zlatne ruke i tradicionalna jela aleksinačke kuhinje.\nZa drugi dan manifestacije predviđena je audicija amatera pevača i harmonikaša, koja će biti održana u Centru za kulturu i umetnost i takmičenje ribolovaca u pripremanju riblje čorbe, koja će uveče moći da se degustira.\nOrganizator manifestacije je Opštinska organizacija za kulturu i sport “Otis”, a generalni pokrovitelj Skupština opštine Aleksinac.


Centar za radioterapiju Banja Luka među najboljim | Zivinice.ba\nCentar za radioterapiju Banja Luka među najboljim\nAutor: Šefik Gadžo 11.10.2021 14:53\nBanja Luka, 11.10.2021. – Centar za radioterapiju (član Affidea grupacije) u Banjaluci ponovo je proglašen Centrom medicinske izvrsnosti od strane Varian Medical Systems, vodeće svjetske grupacije iz SAD koja proizvodi aparate za liječenje malignih bolesti. Varian Medical Systems je prvi put proglasio banjalučki Centar za radioterapiju svojim Centrom izvrsnosti 2017. godine. Varian Certifikat izvrsnosti dodijeljuje na period od dvije godine, a pandemija korona virusa učinila je da se napravi pauza sve do ove godine, kada je Centar za radioterapiju ponovo dobio ovo prestižno priznanje.\n” Izuzetno smo zadovoljni što u ovom dijelu Evrope imamo partnera kakav je Centar za radioterapiju Affidea grupacije u Banjaluci. Činjenica je da Centar posjeduje najsavremeniju, najprecizniju i najnapredniju opremu koju proizvodimo. Ali posebna vrijednost i jedan od ključnih parametara koji ovu zdravstvenu ustanovu čine Varian Centrom izvrsnosti je to što je i trening centar – ustanova koja ima i koristiti svoje izuzetne kapacitete kako bi obučavala medicinski kadar, ne samo iz Republike Srpske i Bosne i Hercegovine, nego i iz regiona”,rekao je prilikom potpisivanja Ugovora Bence Kampos, predstavnik kompanije Varian.\nSlogan Affidea grupacije – ”Ništa nije važnije od zdravlja” još jednom je potvrđen tokom prošlosedmične ceremonije kada su u rad puštena dva nova Varianova najsavremenija TrueBeam uređaja u svijetu. U regionu ima nekoliko ovakvih uređaja istog tipa, ali daleko skromnijih tehničkih karakteristika. Time je Centar za radioterapiju Banja Luka potvrdio svoju opredijeljenost da istraje u viziji da omogući onkološkim pacijentima iz Republike Srpske, Bosne i Hercegovine ali i regiona, da najbolju i najsavremeniju terapiju nastave dobijati u Banjaluci.\nOd prvog dana rada u Centru za radioterapiju je instalirana oprema renomiranih svjetskih proizvodjača: Varian iz SAD i General Electric. Centar je nosilac i ISO sertifikata (ISO 9001: 2015 sertifikat), a od avgusta 2018. godine sertifikovan je i od strane Agencije za sertifikaciju, akreditaciju i unapređenje kvaliteta zdravstvene zaštite Republike Srpske. Centar za radioterapiju je prvi centar ove vrste u Republici Srpskoj i dokaz je uspješnosti primjene modela javno – privatnog partnerstva započetog prije 11 godina zahvaljujući kome su onkološki pacijenti iz cijele Bosne i Hercegovine, ali i regiona, tokom svih ovih godina koristili usluge najsavremenije zračne terapije.\nU ovom trenutku, Centar za radioterapiju (član Affidea grupacije) zapošljava sedam radijacionih onkologa, dvoje specijalizanta radijacione onkologije, šest medicinskih fizičara, 12 radioloških tehnologa i tehničara, te dva servis inženjera. Ovaj mali tim je pomogao da se nove tehnologije usvoje veoma brzo i time doprinio unapređenju medicinskog miljea Republike Srpske i stvaranju boljih uslova za liječenje onkoloških bolesnika./D.Močević/


Erdogan promenio viceguvernere Centralne banke\nTanjug 14. oktobra 2021. 08:14\nANKARA – Turski predsednik Redžep Taip Erdogan smenio je danas tri člana Odbora za monetarnu politiku Centralne banke (MPC), i na njihovo mesto imenovao dva nova člana, nakon čega je nacionalna valuta – lira – dostigla rekordno niske vrednosti.\nPrema službenom glasilu zemlje, smenjeni su zamenici guvernera Semih Tumenand I Ugur Namik Kučuk, zajedno sa drugim članom MPC, Abdulahom Javasom, a Erdogan je imenovao Tahu Čakmaka za zamenika guvernera centralne banke, a Jusufa Tunu za člana MPC -a, prenosi Rojters.\nLira je nakon objave pala na rekordno nizak nivo od 9.1900 prema dolaru, što je gubitak od 1 odsto tog dana,a do sada je oslabila za oko 19 odsto tokom ove godine.\nDo promena članova MPC došlo je nakon što je predsedništvo u sredu uveče saopštilo da se Erdogan sastao sa guvernerom Centralne banke Sahapom Kavdžiogluom.\nProšlog meseca, centralna banka smanjila je svoju referentnu kamatnu stopu na 18 odsto sa 19 odsto uprkos godišnjoj inflaciji od skoro 20 odsto, što je potez koji analitičari smatraju najnovijim dokazom političkog uplitanja Erdogana, koji je sam sebe opisao neprijateljem kamatnih stopa.\nProšle nedelje su tri izvora upoznata sa tim pitanjem saopštila Rojtersu da je Erdogan izgubio poverenje u Kavdžioglua, manje od sedam meseci nakon što je otpustio njegovog prethodnika, kao i da njih dvojica imaju slabiju komunikaciju poslednjih nedelja.\nErdogan je poslednjih godina napravio niz promena u Centralnoj banci, a agencija navodi da je otpustio tri guvernera u poslednje dve i po godine zbog političkih neslaganja, što je negativno uticalo na liru i ozbiljno narušilo kredibilitet i predvidljivost turske monetarne politike.


Kup - Perović izbacio 'svoju' Zvezdu! - Sportske.net\nKup - Perović izbacio 'svoju' Zvezdu!\nTreću sezonu za redom fudbaleri Crvene zvezde opraštaju se od mogućnosti da napadnu "duplu krunu" već tokom jeseni. Golom Slavka Perovića Rad je na Vračaru eliminisao crveno-bele u 1/8 finala Kupa Srbije.\nPogotkom bivšeg napadača Crvene zvezde Slavka Perovića fudbaleri Rada savladali su aktuelnog šampiona Srbije rezultatom 1:0 (0:0) i tako eliminisali Zvezdu već u osmini finala Kupa Srbije.\nRad: Radunović, Đurić, Milošević (od 69' Maraš), Rodić, Bajić, Raspopović, Gnjatić, Veselinović (od 80' Milisavljević), M. Marković, Perović (od 88' Stančeski), Jelić\nCrvena zvezda: Kahriman, Pečnik, Pavićević, Lazić, Mijailović, Kovačević, Ristić (od 63' Despotović), Gavrić (od 63' Bosančić), Katai, Lazović (od 85' Savićević), Jović\nKoliko je duel osmine finala Kupa Srbije bio važan za trenere Rada i Crvene zvezde najbolje svedoči podatak da su obojica na teren izveli trenutno najjače sastave.\nNenad Lalatović nije želeo da eksperimentiše iako je posle bledog izdanja u prvenstvu dobrano izgrdio svoju ekipu zbog odnosa koji je pokazala prema igri. Osim Kahrimana koji je zameni Rajkovića nije bilo većih promena pošto se Rakićevo odsustvo pravda bolešću.\nPrvo poluvreme duela na Vračaru donelo je borbenu igru uz mnogo duela na sredini terena a na pravu šansu čekalo se sve do poslednjeg minuta igre u prvom delu meča.\nPeriod igre od 15. do 25. minuta protekao je u znaku inicijative domaćih igrača ali je Rad na kraju samo jednom pripretio Kahrimanu preko Branislava Miloševića kada je lopta sa velike distance završila u naručju golmana Crvene zvezde.\nSvoju prvu priliku na utakmici fudbaleri Crvene zvezde stvorili su u 29. minutu i može se reći da od tog momenta izabranici Nenada Lalatovića kreću agresivnije ka golu rivala.\nPomenutu priliku iz 29. minuta pripustio je Aleksadar Katai a bolje je reći da je mladi Boris Radunović dobro intervenisao u toj situaciji.\nNajbolju priliku u prvom poluvremenu videli smo u 45. minutu, pred golom Rada. Greška Delimira Bajića omogućila je Luki Joviću da se nađe sam pred golmanom domaćeg sastava ali je njegov udarac u donji desni ugao bio nedovoljno dobar da se savlada dobro postavljeni Radunović pa se na odmor otišlo sa rezultatom 0:0.\nDa će drugo poluvreme biti uzbudljivije moglo se nagovestiti već posle Jovićevog promašaja u poslednjem minutu prvog dela igre.\nPrvi udarac u drugom poluvremenu ka golu protivnika uputili su fudbaleri Crvene zvezde, tačnije Aleksandar Katai, ali je Radunović lako izašao na kraj sa tom loptom.\nA onda, posle samo pet minuta igre u nastavku, očajna intervencija većine fudbalera Crvene zvezde koju koriste Borko Veselinović i Slavko Perović da zajedničkim snagama donesu prednost "Građevinarima".\nBivši fudbaler Partizana uposlio je bivšeg napadača Crvene zvezde a ovaj preciznim udarcem u donji desni ugao pogađa za vođstvo Rada od 1:0!\nOdmah nakon vodećeg gola Rada igra se rasplamsala a domaćin je već u 52. minutu imao šansu da duplira prednost ali je Kahriman dobro intervenisao posle udarca Markovića.\nNenad Lalatović bacio je karte na napad u 63. minutu kada se Luki Joviću u špicu priključio Đorđe Despotović ali je i nakon te promene Rad nastavio da stvara šanse.\nVladimir Rodić našao se u prilici u 66. minutu posle centaršuta sa leve strane. Lopta mu je "sela" na desnu nogu a onda je spoljnim delom stopala defanzivac Rada šutirao tik pored desne stative Kahrimanovog gola.\nFudbaleri Crvene zvezde do svoje najbolje prilike nakon vođstva "Građevinara" stižu u 70. minutu, posle centaršuta Nikole Mijailovića i udarca Darka Lazovića. Snažan udarac Čačanina poslao je loptu na prečku koja spasava Radunovića.\nNakon toga fudbaleri Rada istrpeli su žestok pritisak Crvene zvezde koji, istini za volju, nije rezultirao nijednom stopostotnom prilikom sve do nadoknade vremena kada Nikola Mijailović posle sjajnog ubacivanja ne uspeva da savlada dobro postavljenog Radunovića.\nU međuvremenu su i domaći propustili šansu da dupliraju prednost pošto je Petar Jelić glavom tukao pored leve stative Kahrimanovog gola.\nNa kraju, fudbaleri Rada potpuno zasluženo stižu do plasmana u četvrtfinale Kupa a Zvezda u ranoj fazi sezone ostaje bez šanse da se bori za oba trofeja u domaćim takmičenjima treću sezonu za redom.\nSkandal u Srpskoj ligi, Kragujevčani pretučeni u Valjevu!\nSerija A - Sasuolo ubedljiv, Kaputu umalo preselo radovanje


Tajna večera - Blic Online\nDve slike legendarnih umetnika mogle bi da dostignu 150 miliona dolara na aukciji\nLeonardov "Hrist" i Vorholovo poslednje delo zasnovano na "Poslednjoj Isusovoj večeri" Da Vinčija idu zajedno pod čekić. Dve slike legendarnih umetnika mogle bi da dostignu 150 miliona dolara na aukciji u Njujorku sledećeg meseca u kući "Kristiz" (Christie's).\nDa li je moguće zaustaviti lagano propadanje jednog od najvećih umetničkih dela u istoriji?\nRemek-delo Leonarda da Vinčija, "Tajna večera", oslikano temperom na gipsu, koje prikazuje Isusa i njegove učenike za stolom, još od nastanka (1498) je u laganom propadanju zbog osetljive tehnike u kojoj je urađeno. Najveća tržnica italijanskih prehrambenih proizvoda, "Itali" (Eataly), odlučila je da se uključi u zaštitu jednog od najčuvenijih prizora obedovanja.\nFotografija koja razotkriva PAKLENI PLAN ALBANSKIH LOBISTA\nŠOK IZLOŽBA U BEOGRADU Autor objavio svoju umrlicu\nPucanj u glavu, Isus na infuziji, teniseri kao novi bogovi i umrlica samo su neki od eksponata sa izložbe umetnika Velče Velčeva, (rodom iz Dimitrovgrada, koji više od četvrt veka živi i radi na Majorci), koja se otvara večeras u galeriji "Haos".\nHiljadu zvanica na tajnoj večeri u belom u Majamiju\nZa manje od jednog sata, jedan od parkova u Majamiju pretvoren je u elegantni restoran na otvorenom u kom su servirana gurmanska jela, a gosti bili obučeni u belo, od glave do pete.\nDa Vinči naslikao samog sebe na “Tajnoj večeri”?\nIstoričare umetnosti godinama je interesovalo kako zapravo izgleda Leonardo da Vinči.\nMultimedijalna verzija Leonardove "Tajne večere"\nMultimedijalna verzija "Tajne večere" Leonarda da Vinčija, kreacija britanskog sineaste Pitera Grinaveja, biće predstavljena u decembru u Njujorku, u galeriji Arsenal.


Više od 90 zemalja ometa rad boraca za ljudska prava\nU jednom novom upravo izdatom izveštaju se navodi da su tokom protekle godine u 90 zemalja širom sveta počinjene stotine prekršaja protiv boraca za ljudska prava.\nU novom izveštaju Osmatračnice za zaštitu boraca za ljudska prava stacionirane u Parizu, kritikuju se desetine zemalja u svetu za različita kršenja ljudskih prava i prava na izražavanje. Među tim zemljama je i Belorusija, u kojoj su najnoviju izbornu pobedu predsednika Aleksandra Lukašenka diskreditovale i Sjedinjene Države i Evropska unija.\nU izveštaju se, pored ostalog, pominje i novi beloruski zakon kojim se ograničava delatnost nezvaničnih organizacija za praćenje ljudskih prava. Osmatračnica takođe ukazuje na nova ograničenja slobode izražavanja u Rusiji, Uzbekistanu i Sudanu, tokom protekle godine. Direktorka programa ove organizacije, Katrin Fransoa, pomenula je i druge zemlje u kojima su borci za ljudska prava suočeni sa novim pretnjama.\n«U nekim zemljama je došlo do pogoršanja situacije u pogledu ljudskih prava boraca za ljudska prava. Na primer u Demokratskoj Republici Kongu, Kolumbiji, Filipinima i Nepalu.»\nIzveštaj je neobičan, jer se posebno usredsređuje na borce za ljudska prava, a ne na kršenja ljudskih prava u celini. Osmatračnica za zaštitu boraca za ljudska prava je organizacija koja okuplja nevladine organizacije iz 140 zemalja. Sve u svemu, u izveštaju se navodi da se protekle godine dogodilo više od stotinu ubistava ili pokušaja ubistava boraca za ljudska prava. Pored toga, 2005. se dogodilo gotovo stotinu slučajeva zlostavljanja ili mučenja, 56 fizičkih napada i više od 140 smrtnih pretnji. Ipak, Katrin Fransoa ukazuje i da se povećava međunarodno priznanje važnosti uloge boraca za ljudska prava i novih mehanizama njihove zaštite.\n«To naravno nije dovoljno, jer se borci za ljudska prava i dalje ugnjetavaju na terenu, zbog svog rada i svoje borbe na terenu. Ali je to svejedno veoma važno i rekla bih da je to veoma uspešan trend.»\nNovi izveštaj je načinjen pod zajedničkim pokroviteljstvom Međunarodne organizacije za ljudska prava stacionirane u Parizu i Svetske organizacije protiv mučenja iz Ženeve.


23.04.2016 u 08:05\nKo radi legalno teško opstaje\nSiva ekonomija i crno tržište u Srbiji imaju 10 milijardi evra godišnjeg prometa, a ovaj problem može da se reši samo ukoliko se suzbiju njihovi izvori. Potrebno je što pre zatvoriti „puteve” kojim roba stiže u nelegalne tokove, umesto što idemo od kase do kase i kontrolišemo fiskalne račune i mašemo strategijama koje su besmislene u rešavanju ovako ozbiljnog problema, kaže za „Politiku” Milan Knežević, vlasnik konfekcije „Modus”. Prema njegovim rečima ukoliko ima volje\n24.01.2016 u 18:00\nU prošloj godini poreska policija otkrila je više od 13 i po milijardi dinara utajenog poreza, što je za 50 odsto više nego 2014. godine, izjavio je koordinator Poreske policije Ivan Ivanović, a preneo Tanjug. On je u intervjuu za RTS rekao da je u tom periodu za trećinu bio veći i broj podnetih krivičnih prijava u odnosu na 2014. godinu. „U 2015. godini podneto je 1739 krivičnih prijava, protiv 2.326 lica, od toga 63 lica je lišeno slobode, a ukupan iznos izbegnutog poreza je 13, 6 milijardi dinara”, istakao je Ivanović. Ivanović je rekao da su, i kada je reč o presecanju tokova sive ekonomije, postignuti značajni rezultati. „Tu smo postigli značajne rezultate, prvo na ranom otkrivanju rada tzv. peračkih i fantomskih preduzeća koja pomažu regularnim preduzećima da izbegnu\n23.12.2015 u 21:28\nU sivoj zoni dnevno nestane osam miliona evra\nHoćemo li da plaćamo državi sve što treba da se plati – pa da onda od nje i tražimo, ili nećemo da plaćamo – ali da onda od države i ne tražimo? Srbija konačno mora da odgovori na ovo pitanje, kazao je premijer Aleksandar Vučić, jer zbog sive ekonomije državni budžet je svakog dana uskraćen za osam miliona evra, a svaki građanin za jednu prosečnu platu. Vučić je rekao na predstavljanju Nacionalnog programa za suzbijanje ove pošasti u Palati „Srbija” da kod nas još nema svesti da je za sve bolje da siva ekonomija bude suzbijena, jer će tako svi imati više prihoda i više koristi. Ako bi se samo 10 odsto sive ekonomije prevelo u legalne tokove, registrovana vrednost svega stvorenog(BDP) bila bi povećana do tri odsto, a oporezivanje neoporezanog smanjilo bi deficit u državnoj kasi,\n25.05.2011 u 22:00\nVrlina je prevariti državu\nSiva, neformalna ili ekonomija u senci nije nova pojava, niti pojava koja se vezuje samo za procese tranzicije. To je segment privređivanja koji postoji u svim društveno-ekonomskim formacijama i sistemima i u svim državama. Tačno je samo to da je siva ekonomija u nekim etapama razvoja svetske privrede manje izražena a u nekim više (posebno u periodima kriza, ratova, društveno-ekonomskih lomova i...


Zlatna kamera za Džona Travoltu : Crveni tepih\nZlatna kamera za Džona Travoltu\nPostavljeno 12 Jan 2011\nHolivudskom glumcu Džonu Travolti biće uručena nemačka TV nagrada Zlatna kamera kao najboljem međunarodnom glumcu. Briljantni Džon ne krije sreću koja mu je ispunila život poslednjih meseci, jer je u novembru ponovo postao tata.\nPoznatom šarmeru iz filma Briljantin Džonu Travolti, biće dodeljena nagrada Zlatna kamera za najboljeg međunarodnog glumca. Svečana ceremonija dodele ovih nagrada biće održana u Berlinu 5. februara.\nU početku je dodeljivana u čast nacionalnih dostignuća televizije, a od 1987. godine i svetskim zvezdama. Devedesetih godina nagrađivani su i uspešni muzičari kao i organizacije koje delaju u javnom interesu, poput „Grinpisa”.\nPriznanje koje će poneti Travolta pre njega su dobili Ričard Gir, Brus Vilis, Nikolas Kejdž i Silvester Stalone.\n„Dobiti Zlatnu kameru kao najbolji međunarodni glumac je ogromna čast za mene”, izjavio je glumac.\n„Poslednjih nekoliko meseci mnogo pozitivnih stvari dogodilo se mojoj porodici, to što sam ponovo postao tata podstaklo je takvu radost u mom životu… Ali, jednako se ponosim svojim radom i divno je dobiti priznanje za to”, pohvalio se Travolta.\n„Džon Travolta je jedna od retkih zvezda koje su uspele decenijama da ostanu na vrhu holivudske A liste”, izjavio je Kristijan Helman, glavni urednik časopisa Horcu (Horzu), sponzora Zlatne kamere.\n„On je uzor i jedan od najvećih glumaca na svetu”, dodao je Helman.


Kraft-Bambu zamenio motor, u Maroku startuje s kaznom - Serbiaring\n04/16/2015 Aleksandar Babić Vesti, WTCC 0\nWTCC ekipa Kraft-Bambu rejsing i njen vozač Gregoar Demustije dobro su počeli sezonu 2015, osvojivši deseto mesto i bod u apsolutnoj konkurenciji na stazi Terme Rio Ondo. Trupa Ričarda Kolmena potom je sprovela četvorodnevni test i prešla više od hiljadu probnih kilometara na autodromu Algarve.\nSvi ti izvezeni krugovi omogućili su Demustijeu da detaljno upozna ponašanje i performanse svog „ševi RML kruza“, dok se tim inženjera postarao da iz automobila izvuče dodatne performanse za Maroko. Kraft-Bambu bi za WTCC rundu u Marakešu trebalo da bude daleko spremniji nego za onu argentinsku, ali je činjenica da će na uličnoj pisti Mulaj El Hasan startovati s hendikepom.\nDemustije je prilikom jednog šaltovanja naniže u Argentini „prevrteo“ motor, pa je tim morao da zameni agregat pre druge WTCC runde. Rezultat je kazna i Francuz će trku 1 u Maroku morati da startuje 10 mesta niže u odnosu na poziciju koju izbori u kvalifikacijama, što gotovo sigurno znači da će krenuti poslednji, devetnaesti.\nTrkač Kraft-Bambua prilično će se namučiti da ponovi rezultat sa Termi i da iskoristi sva znanja stečena na testu u Portugalu, a njegov nastup u Maroku će za cilj imati ograničenje već nanesene štete i akumuliranje novog takmičarskog iskustva.\nUlična staza Mulaj El Hasan ima 4,545 kilometara, karakterišu je dugački pravci i šikane, uzana je, okružena betonskim zidovima i načičkana visokim ivičnjacima. Za takmičarski vikend na mestu koje ne daje pravo na grešku Kraft-Bambu se opredelio za konzervativnu strategiju.\nU praksi, to znači da će ekipa pokušati da sačuva neki set guma za nastavak šampionata. WTCC pravila svakom učesniku po vikendu dopuštaju 12 novih i 8 pneumatika prenetih sa prethodne runde takmičenja. Pošto je Hungaroring mnogo prohtevniji prema gumama od Marakeša, pametna upotreba i štednja pneumatika trebalo bi da donesu korist na duže staze u sezoni.\nŽaleći što zbog startnog hendikepa u Maroku neće moći da pokaže koliko su i on i njegov „ševrolet“ napredovali, Demustije je obećao da će dati sve od sebe da uputi makar izazov konkurenciji.\nŠef Kraft-Bambua Ričard Kolmen najavio je da će se napredak tima videti u Mađarskoj: „Bili smo impresionirani Gregoarovim tempom i performansama na testu u Portimau, svi smo mnogo napredovali od prve ovogodišnje WTCC runde. U Maroku ćemo ići na sigurno kada su u pitanju gume, a to će nam, nadam se koristiti u kasnijim trkama. Važno nam je da sačekamo Budimpeštu, tamo ćemo videti dokle su nas dovela poboljšanja koja smo izveli na testovima.“\nKastrol Honda cilja podijum u Marakešu